
OBITELJ 


UPIJAČ 

Stanislav KremenčLk prodavao je upijače pra- 
I šine. Za gotovo, ali najviše na otplatu. Nosio je 

upijač u elegantnom kovčežiću i najvolio je 
s njim banuti u obitelj, kad je bilo pospremanje. 
Nije teško naći, gdje se posprema. On je to po- 
znavao, čim bi stupio u vežu. Čitava kuća odje- 
kivala je od bubnjarske vatre. I Kremenčik po- 
žurio bi se na sigurno u takav stan. U takvom 
stanu bila su vrata širom otvorena. Divan i drugo 
pokućstvo nosi se van na hodnik, trskovcem se 
lupa i opet nosi u stan. Svaki put otvarati i za- 
tvarati vrata bez potrebe bi dangubilo čovjeka. 
U stan bi dopro vrlo lako. U toj buci nitko se 
nije na nj ogledavao, jer kod pospremanja svat- 
ko ima puno posla. 

Kremenčik bi odložio kaput, otvorio kovče- 
žić, spojio upijač na najbliži kontakt i latio se 
posla. Vozio je upijač po divanu, fotelju ili sagu, 
dok je konačno ipak netko povikao: 

»Dozvolite, šta tu radite?« 

Trskari su u jedan mah stali, pospremači se 
sjatiše oko njega i Kremenčik je počeo govoriti: 

»Šta tu radim? Divim se, kako može netko još 
danas u stoljeću tehnike, elektrike i napretka 
pospremati kao prije sto i pedeset godina. 
Trsko vci mlate po foteljima i dragocjenim gobe- 
linima i oštećuju ih. U čitavoj kući izgleda kao 
kod osvajanja tvrđave. Prašina leti po zraku i 
istjerana s jednoga mjesta sjeda mirno na dru- 
go. Prašina se samo seli, a bacili ostaju. Pun ih 
je zrak i za čas puna pluća. Onda se čovjek ne 
čudi, da diagram bolesti i smrtnih slučajeva raste. 
Tko je preživio u zdravlju svjetski rat, postaje 
žrtva pospremanja.« 

Kremenčik je govorio, vozio svoju spravu po 
sagu ili po pokućstvu, dok bi došao do rečenice: 

»Mrzim na mnogo pripovijedanje. Djela neka 
govore! Igrao sam se časak, a rezultat?« Izva- 
dio bi iz upijača kesicu, bila je puna prašine. 
Prašinu je istresao na papir, bila je lijepa hrpa. 
»Imate, molim, sitnozor?« pitao je onako kao 
da traži lončić. »Šteta, vidjeli bismo, kako sve 
vrvi od bacila.« Onda je bacio prašinu u šted- 
njak, da uništi bacile, i izvadio je blok za na- 
rudžbe: »Trošak za upijač nadoknadi se sapu- 
nom, kefama i krpama kod tri pospremanja. 
Rate su tako umjerene, da se mjesečno i ne opa- 

Slika desno : 

ABESINSKI CAR HAILE SELASSIE 
<jvlh dana s jedinim aeroplanom obilazi svoje ratnike najjfronti, da 
Ih osokoli u borbi za očuvanje samostalnosti i slobode 

PRAŠINE 

žaju. Kod plaćanja u gotovu je velik popust. 
Smijem li zabilježiti cijenjenu narudžbu?« 

Oduševljena gospođa potpisala ibi narudžbu 
i Kremenčik je morao redovito odmah ostaviti 
svoj upijač u stanu. 

U kućama, gdje je bila tišina, postupao je 
Kremenčik drukčije. <U kućnoj veži napunio bi 
kesicu upijača prašinom, koju je nosio u paketu 
uvijek sa sobom, a onda bi pozvonio u kojem 
stanu. Trajalo je čas, dok je došao iz hodnika u 
stan, jer čim bi spomenuo o upijaču prašine, 
odbila ga je gospođa: 

»Otkuda prašina kod nas? Juče smo pospre- 
mali na veliko.« 

No Kremenčik .navaljuje: 

»Samo deset minuta vas to stoji, milostiva, i 
uvjerit ćete se, da svuda imate dosta prašine. 
Pošto svako voli vidjeti, kako se drugi blamira, 
dopusti svaka gospođa rado deset minuta za taj 
zabavni pokus.« Kremenčik prođe upijačem pre- 
ko saga, dotakne se pokućstva i reče: »To je 
dovoljno,« i istresa iz upijača lijepu hrpu pra- 
šine. Gospa ne će da vjeruje svojim vlastitim 



očima. Kremenčik izgovori svoje predavanje i 
vadi mudro blok za narudžbe. 

I takav posjet svršavao se redovito naru- 
džbom . . . 

Tako je išlo još prije pet godina. Upijači su 
išli kao slatki med, a sad najednom kao da si 
odsjekao. Kamo dođe, svuda ga imaju: 

»Zašto nijeste došli prije godinu dana?« I sad 
se zna dogoditi, da si gospa dade aparat poka- 
zati. Kremenčik ukopča upijač i drži govor o 
njegovim prednostima i radi pri tome. Radi sa- 
vjesno, da pokaže, što upijač i on znadu. Očisti 
cijeli stan, ulašti parkete, ozonom napuni zrak 
i kad izvadi blok za narudžbe: »Bili bi smio za- 
bilježiti cijenjenu narudžbu?« kaže gospa, da 
mora sve još promisliti, neka dođe pitati ka- 
snije. 

Trči onamo bog te pitaj koliko puta, ali milo- 
stiva nije doma, Zateče je konačno ipak, ali baš 
pokazuje ondje njegov kolega upijač. Izgleda, 
kao da posprema cijeli stan. I on hoće živjeti, 
pomislio je. A kad se s njim sastane i upozori 
ga, da kod te dame ima već skoro gotovu na- 
rudžbu, kaže drug: 

»Priuštio bih ti ju, ali tako mi se čini, da ona 
samo daje, da joj čistimo stan. Hodamo onamo, 
koliko samo ja znam, čovječje Božji, petorica!« 

Tako trči Kremenčik od jutra do večera, a nije 
dobio ni jedne narudžbe. Dok jednog dana pro- 
đe oko gimnazije i udari se naglo po čelu: 

»A1 sam ja bedast! Ovdje mi se otvara sasvim 
novi svijet, sasvim novo polje za raspačavanje. 
Naše škole su na visokom stupnju, fali im samo 
upijač prašine.« I s velikom nadom stupi u re- 
alku. Pohodio je najprije podvornika, razjasnio 
mu je svrhu svoga posjeta i stisnuo mu u ruku 
desetokrunku, koju je ovaj smatrao očito za 
dvadesetokrunaš, i bio je pun uslužnosti. 

»Vi priznajete svakome Čovjeku njegovo, i 
takve ljude ja cijenim,« rekao je. »Da je to ne- 
tko drugi, vodio bih ga k ravnatelju, neka se 
muči u tutanj, gubi vrijeme, neka vidi, kakav 
je posao s onakvim starim čudakom. Ali vam 
govorim otvoreno, ako to stoji filir, ovdje toga 
ne ćete prodati. Ovdje vlada sistem štednje i 
s onim starim paukom ne da se pametno razgo- 
varati. Vaš trud bio bi banbadava.« 

Ali kad Kremenčik nije prestao navaljivati, 
vodio ga je u prirodopisni kabinet. Profesor 
prirodopisa, stariji mili gospodin primi ga vrlo 
srdačno. U kabinetu bila je na svemu prašina od 
sto godina. Kremenčik ukopča upijač i dade se 
s oduševljenjem na posao. Isisavao je prašinu 
s nekakve velike ptice, a gospodin profesor je 
gledao sa dopadanjem. Dok je Kremenčik pri- 
povijedao o prednostima upijača, predavao je 
profesor o toj pernatoj zvijeri: 

»Ovo je Orao riječni, Pandion halieutes, koji se 
nekoč gnijezdio u ribnim krajevima južne češke, 
a danas se dosta obilno nalazi u Slovačkoj. Ča- 
porke ima tvrde i oštre i hrani se ribama. Spada 
među orlove, Aquilae, porodicu sokolastih gra- 


bežljivaca, Falconidae. Najveći od njih je Orao 
suri, Aquila fulva, koji je živio u Krkonošama, 
gdje je već zatrt, ali u Tatrama i na Karpatima 
još se nalazi. I orao morski Halieutes albicilla 
gnijezdi se i danas u Podunavlju. Na kraju trav- 
nja nosi jaja, najviše po četiri, od kojih se za 
tri mjeseca izlegu mladi.« 

A kad je i Kremenčik svršio o svoju pripovi- 
jest i svoj posao, bio je profesor oduševljen. 

»To je izvrsna stvar, taj vaš upijač. Očišćen 
od prašine orao riječni izgleda kao živ, samo 
da progovori! Prije je bio kao pokisla kokoš, 
Gallus domesticus. 1 'bjelouška obična, Tropi- 
donotus matrix progledala je, i ostalo, čega ste 
se dotakli svojim apartom.« 

»Smijem li zabilježiti cijenjenu narudžbu!« 
šane slatko Kremenčik. »Za zavod ne može se 
ni zamisliti. Ravnatelj je profesor grčkog jezi- 
ka, a država štedi. Ta dva nemaju za prirodo- 
pisne zbirke razumijevanja. Ali za svoje kućan- 
stvo mogao bih takvu stvar trebati. Bio bi to 
praktičan božični dar ženi. Dat ću vam adresu. 
Pokažite joj to, i ako se ženi upijač dopane, 
može vam odmah potpisati narudžbu. Možda će 
mi ga od vremena do vremena posuditi i za ove 
zbirke.« 

»Hvala vam, gospodine profesore,« i Kre- 
menčik je letio niza stube, mak nije podvornika 
srušio. 

»Onakav učenjak, i lijepo se s njim dade raz- 
govarati. Poučio sam se i posao sam načinio. 
To je čudo, koje mi se nije dogodilo, ja i ne 
pamtim. Ima zlatno srce i stan čak na drugom 
kraju Praga. Ali tramvajem ću biti ondje za čas.« 

Taj čas trajao je po sata. Kuća je bila stara,, 
stube drvene, ali gospodin profesor je stanovao 
ovdje. To je naviještala njegova vlastita posjet- 
nica na vratima. Dođe mu otvoriti gospođa pro- 
fesorova, lijepa i mlada gospa. 

»Milostiva, nosim vam božični dar od gospo- 
dina supruga,« tepao je Kremenčik. 

»Hodite unutra, zbilja sam radoznala. Lane 
mi je dao za Božić Brehma. Preklani Enciklo- 
pediju. 'Ovo izgleda kao saksofon.« 

Kremenčik otvori kovčežić. 

»To je krasan i praktičan dar. Upijač. To je 
sreća u obitelji.« 

»Električki upijač. Gdje bismo ovdje uzeli' 
elektriku? Hvalimo Boga, da u ovoj kućerini 
imamo plin.« 

»Onda dakako nema ništa,« reče Kremenčik 
gorko i zatvori opet kovčežić. 

Išao je kući iz te daljine pješice, da uštedi. 

»Šesnaest kruna, dvadeset filira i pola dana 
me je to stajalo, da doznam, da je onaj učenjak 
budala. To sam mogao imati jeftinije: Takav' 
lijep slučaj, pa ništa,« uzdahnuo je očajno Kre- 
menčik. 

LADISLAV VELTRUSKV 


Slika na omotu: 

Cica i prizori iz filma »Ave Marla «. 
Foto Star-fllm 

SMRT ROMANTIKE 


»Danas otkrivaju tajne svijeta auto, fotograf 
i aeroplan. Benzinski nas motor dovodi u daljine, 
a fotografski aparat pretvara najtajnije ljepote 
prirode u svagdanje razglednice. Romantika je 
pred navalom tehnike posve iščezla. Taj modri 
cvijet je usahnuo i ne će više nikada procvasti. 
Jer i sama ljubav . . .« 

Upravo kad je književnik dr Hans Helmut ovu 
zadnju riječ napisao u svome eseju: »Smrt ro- 
mantike«, zazvoni telefon. Ženski glas upita, da 
li je tamo trgovina Sahs. 

»(Krivo spojeno!« 

»Molim izvinite!« 

»Molim, molim!« 

» . . .ostavlja osamljene putove sanjarskih par- 
kova obasjane srebrenom mjesečinom i prelazi 
na danje svijetlo sportskih zabavišta i na ceste, 
kojima grmi tresak motora.« 

Sudbina ima bezbroj puteva i načina da čovje- 
ka zahvati. Ovaj put je to išlo telefonom. Dok- 
tor Helmut nije nikada završio svoj esej: »Smrt 
romantike.« Ni čitav sat iza toga^ kako je u svo- 
me eseju ljubav poslao na cestu i sportska za- 
bavišta, sjedio je u zavodu za duševno bolesne. 
A dva dana kasnije bio je . . . No zašto da poči- 
njem straga? Nastavimo dakle. Telefon je opet 
zazvrčao i opet se javio isti ženski glas, koji je 
pitao za trgovinu Sahs. Doktor je već htio da 
srdito zagrmi na onu, koja pita, i da slušalicu 
lupi u njezine rašlje, ali ga nešto u glasu pitačice 
zadrža. Radi toga odgovori uz smiješak udvor 
nim glasom, da ovdje nije trgovina Sahs, nego 
književnik dr Hans Helmut i da mu je vrlo žao, 
(što ne može udovoljiti milostivoj gospođi ili go- 
spođici. Glas s druge strane izjavi, da je sigurno 
aparat pokvaren, jer je sigurno zvala telefonski 
broj trgovine Sahs. Doktor vrlo brzo pređe sa 
trgovine na dnevni red i izjavi, kako bi mu bilo 
drago, da gospođici učini uslugu i da obavijesti 
telefonsku centralu za smetnju u njenom telefo- 
nu. Zamoli je stoga, da mu kaže broj telefona. 
Glas nepoznate najljepše zahvali i zatim prekinu 
vezu. Doktor posegne mehanički za slušalicom, 
da nazove centralu i uredi stvar, ali onda rukom 
mjesto za slušalicu prihvati kutiju s cigaretama 
Zaveže se u duboke misli sve gledajući za iščeza- 
vajućim kolobarima dima. 

Deset minuta iza toga izađe on u odijelu mon- 
tera, koje je imao prošle noći na krabuljnom 
plesu. U maprtnjači nosio je sav svoj alat. Uzeo 
j-e auto te naredio, da ga vozi u ulicu Nobelungen 
do broja 34. Tamo pozvoni na vratima stana 
arhivskog savjetnika dra Helmana, čiju je adre- 
su doznao od centrale. 

Služavka odvede radnika, koga su poslali iz 
centrale, u gospodinovu sobu do pisaćeg stola, 
na kojem je stajao telefon, a onda ode. Nije on 
tu mnogo ni kvario, a pravio je što više buke., 
kad iz susjedne sobe dođe gospođica, da vidi, od 
čega je ta buka. To je dakle ona, čiji ga je divni 
glas doveo ovamo. Čudno, on ju je upravo ta- 


kvom i zamišljao. Usprkos svoga eseja morao je 
doktor priznati, da ljubav i danas znade udariti 
najčudnovatijim putevima, da se nađe dvoje, ko 
je zajedno spadaju. Pa nije prošlo ni četvrt sata, 
kada se ovo dvoje već tajno zaručilo, no trebalo 
je, da se i društveno stvar uredi, kako treba, da 
dr Hans Helmut i gospođica Izolda Helman ne 
budu u društvu ogovarani. Gospođica je trebala 
upravo sada da sa babom, gospođom savjetni- 
kovicom, ode u posjete na dva dana gospođi ge- 
neralici u provinciju. No u četvrtak će doktorov 
prijatelj — državni odvjetnik — na plesu kari- 
katurista uvesti doktora u ložu gospođe savjet- 



ELIZABET A FORSTER-NIETZSCHE, 
sestra razvikanog njemačkog filozofa Fridriha Nietzsche-a, nedavno 
je preminula. U dvije knjige iznijela je mnogo dragocjenih podataka 
o svom bratu. Zbog njezinih zasluga za nauku sveučilište u Jeni 
proglasilo ju je počasnim doktorom 

nikovice. Zaljubljeni redovno prekoračuju vri- 
jeme, koje im je određeno za rastanak. Pa i 
gospođica Izolda morala je da uvijek još samo 
nešto kaže, prije nego li siđe niz stube, makar 
je auto bakice već više puta trubljom pozivao. I 
ne izostade kazna. Tim više, što je i doktor zgri- 
ješio. Mjesto da svoj alat što prije skupi i od- 
magli, on dođe na prozor i zagleda se za jure- 
ćim autom. No eto belaja, na vratima je stajao 
gospodin arhivski savjetnik. Nije mu baš bilo 
teško da nešto izmota pred starim gospođinom 
sa naočalima, koji je cijeli dan nos držao u ar- 
hivskim spisima. Dobri stari gospodin pokloni 
još radniku nekoliko svojih izvrsnih cigareta. Ali 
sada udari grom . . . 

Mladi je čovjek uprtio naprtnjaču, kad slu- 
žavka otvori vrata i uvede telefonskog nadgled- 
nika. Gospodin je savjetnik još u arhivu, kad je 
htio kući telefonirati, opazio smetnju, pa je po- 
zvao centralu, đa poprave telefon. Kako nije bi- 

JESTE U VEĆ POSLALI SVOJ 
PRINOS ZA HRVATSKO SVETIŠTE 
JERUSALEMSKO? 

(J pretprošlom smo broju priložili molbu, da 
pretplatnici „ Obitelji “ također svoj dio prido- 
nesu za oltar bi. Nikole Tavelića u Jerusalemu, 
te dodati ujedno ček, da se njim posluže kod 
pošiijanja svojih prinosa. Mnogi su se vrijedni 
naši pretplatnici već odazvali te poslali svoj 
prinos. Molimo, da to ni drugi ne zaborave. 
Prvi kulturni spomenik hrvatskog naroda u 
Kristovoj domovini zaslužuje, da bude zaista 
dar sviju onih, koji u sebi osjećaju hrvatskog 
ponosa i hrvatske ljubavi. 


lo ni jednog radnika, sam nadglednik odluči da 
ode popraviti, ta arhivski je savjetnik u neku 
ruku službena osoba. Situacija je postala strašna 
za doktora. Ta nije se mogao sada predstaviti 
savjetniku i zamoliti ruku njegove kćerke. Tako 
je počeo govoriti, da se kakogod izlaže. No nije 
govorio, kao što bi govorio telefonski radnik, 
nego kao pisac. Da li je savjetniku došla misao, 
da pred sobom ima luđaka? Neopazice je dao 
nalog služavci, da pozove policiju. Nadglednik 
je kolebao između luđaka i varalice. Otmjena je 
cipela upućivala, da je to prije varalica, nego lu- 
đak. Kad je mladi pisac segnuo rukom za džep, 
da se legitimira, skoči nadglednik na njega kao 
ris misleći, da on želi potegnuti revolver, stisnu 
mu ruke straga i uze iz džepa navodnog lopova 
jednu fotografiju i pruži je savjetniku, koji u 
njoj prepozna fotografiju svoje kćerke, koju 
je doktor kriomice turio u džep, prije nego je 
Izolda u sobu došla. Tu krađu nije mogao pori- 
cati. U tome času dođe upravo policajac, a kad 
jednom policija stvar uzme u svoje ruke ... Tu 
je mogla pomoći jedino psihijatrija. 

Kad se na psihij afričkom zavodu probudio, 
stajala su kraj njegova kreveta tri stručnjaka. 
Tajni savjetnik, šef zavoda i profesor. Sve su 
moguće upotrebili, da pomognu mladom čovje- 
ku, da se opet sjeti svoga imena, koje je bio za- 
boravio. I on ga se nije mogao sjetiti. O načinu, 
kojim bi ga trebalo liječiti, posvadiše se žesto- 
ko. Slagali su se jedino u tome, da je poludio. 

0 tome su sastavili i zapisnik. A onda se udalji- 
še u žučnoj prepirci o jedinoj metodi, koja jad- 
niku može pomoći . . . 

Jedva su se bili udaljili, kad se kroz vrata pro- 
vuče doktorova gazdarica. Dobra je duša bila 
strašno zabrinuta, Ikad doktor nije puna dva dana 
došao kući. Novinski izvještaj o jednome luđa- 
ku u odijelu montera dovede je na pravi trag. 
Kako je bila poznata su suprugom vrhovnog nad- 
glednika bolnice, nije joj bilo teško da se pro- 
vuče do njega. Vanređno se razveselila, kad je 
čula, da njezin gospodin nije poludio, nego da 
je samo zaljubljen, te da je dva dana prospavao 

1 nadoknadio ono, što je na krabuljnom plesu iz- 


gubio. No on jie morao još danas iz zavoda. 
Njegova je osnova bila za čas gotova i dobra je 
ženica bila spremna da mu pomogne. Ona leže 
mjesto njega u krevet, a on navuče ogrtač i ka- 
pu gazdarice . . . Kad dođe vrhovni nadglednik 
na kontrolni pregled, ona će s njime urediti. 
Dotle je doktor prošao pokraj čuvara, koji nije 
ni u snu sanjao, ko prolazi, i tako dospio na 
slobodu. 

Kad bi sada doktor uzeo auto i odvezao se 
kući, sve bi bilo u redu i pustolovina bi prošla bez 
neprilike. No ponajprije nije bilo u blizini auta, 
a drugo radi toga, što su gazdaričine prekratke 
cipele previše tištile njegove noge i pošto se, 
treće i najvažnije, pošto se u blizini nalazila tra- 
fika, a doktor već cijela dva dana nije odbio ni 
jednoga dima, stvar krenu drugim pravcem. Kad 
je u trafici sav sretan zapalio cigaretu i čekao 
auto, po koga je trafikantica telefonirala, zgra- 
bi neka teška ruka bravu na trafici. Na vratima 
se pojavi stražar: 

»Prekoračenje sata!« Bile su tri minute preko 
sedam. Uz to: Žena, koja puši, u rukama drži svo- 
je cipele, a konačno se vidjelo, da je to muška- 
rac u odijelu luđaka . . . Bilo je dovoljno za po- 
licajca, da ga odvede. 

No stvar dođe pred policajnog inspektora, koji 
je bio specijalista za psihijatriju. On je najprije 
utvrdio, da predvedeni nije utekao sa psihija- 
trične klinike, jer su telefonski izvijestili, da svi 
bolesnici leže u krevetima. Onda je utvrdio, da 
predvedeni nije lud. Onda izvijestiše, da u jed- 
nom krevetu mjesto muškarca leži ženska, te 
brzo dođoše po bjegunca. Tada tek bolesnik is- 
kaza, da je on pisac dr Hans Helmut, a tajni sa- 
vjetnik, profesor i šef bolnice, utvrdiše, da je za- 
ista poludio. I na koncu gospođa državna sa- 
vjetnikovica, koja je došla sa svojom unukom 
Izoldom, dokaza, da je dr Hans Helmut zaručnik 
njene unuke i da ima pravo uzeti fotografiju 
svoje zaručnice i doći u njezin stan. 

Nakon što se Izolda vratila sa posjete, dođe 
telefonski poziv sa policije, da gospodin arhiv- 
ski savjetnik dođe kao svjedok u stvari nekoga 
dra Hansa Helmuta, Izolda odjuri bakici i iskre- 
no joj očitova sve. I upravo za ovakve stvari 
srca — bakice imaju najveće razumijevanje. 

Eto tako je skok dra Hansa Helmuta sa real- 
ne vrijednosti civilizacije svršio sretno zarukama 
i spoznajom, da ima još vremena da se romanti- 
ka proglasi mrtvom . . . 


BERNARD REZE (T. K.) 



Malo kuhinjske soli, kalcija, magnezija i sode bikarbone 
rastopite u vodi i eto, u tren oka, sintetska mineralna voda ! 

Ali ako hoćete PRVORAZREDNU, PRIRODNU, ZDRAV- 
LJE I UŽITAK, ZAHTIJEVAJTE UVIJEK I SVAGDJE 

ONU SA SRCE) M. 

Kralj, dvorski liferanti i Nj. Sv. Pape za mineralnu vodu 

□UBAV LIJEPE UDOVICE 


Izvorni roman 
Napisala 

Zdenka Jušić-Seunik 

( Nastavak ) 


»Bilo bi priznanje, kojega se, mislim, ne tre- 
baš stidjeti!« odgovori Hela. »Ali 1 Petar, čini se, 
danas niti ne misli doći. Sirotice mala, vidjeh ga 
upravo u kavani, gdje igra na biljar, a ti ga 
čekaš!« 

Rumenilo obasulo je Blaženku, kad je čula 
spomenuti njegovo- ime, odajući time, da je pret- 
postavka istinita. 

»(Pođi sa mnom, da ne stojiš tu na jednom 
mjestu kao ukopana!« pozva je Hela i povuče 
sa sobom. »Ajde da pođemo kući, jer je već 
ionako dosta kasno.« 

Govorila je odlučno htijući da volju Blažen- 
ke podvrgne svojoj volji. Blaženka je naslutila 
istinu. Polako se vraćala sabranost u njezinu 
svijest pomažući joj da u miru donekle ispita 
razlog, što je naveo Helu, da joj pristupi. Oblak 
pred njenim očima razvukao se i ugledala je 
svjetlost, a u njoj pogled sestre leden do užasa, 
prožet porugom bez srca, što je s uživanjem na- 
stojala da prodre u bit njezine tajne. Tko je 
Helu postavio za suca njene savjesti? Tko joj 
je dao vlast, da se miješa u osjećanja drugoga 
i da ih ismjehiva svojim nepodnošljivim sarka- 
zmom? Jer sada je Blaženka dobro opazila — 
Hela se njoj rugala. 

»Misliš li, da ne vidim tvoj gadni cinizam?!« 
viknula je razdraženo. »Sve ja to vidim, varaš 
se, ako misliš, da ne vidim. Ja znadem, da si se 
šuljala za mnom sa burnim kucajem srca želeći, 
da ga ne dočekam. Ja znadem tvoj strah, da ga 
ne izgubiš iz svoje vlasti, i sreću tvoju nad pre- 
varenim nadama mojima. Znadem, da me mrziš, 
jer uopće nikoga ne ljubiš. Ali ništa zato, jer se 
zlo zlim vraća, pa ni tebe to ne će mimoići.« 

Blijeda od uzbuđenja — Hela je zurila u dje- 
vojku preneražena i nijema, hvatajući riječ i 
tražeći izraz negodovanju i zaprepaštenju. No 
nije nalazila ništa, čime bi se obranila od udar- 
ca, koji je primila. 

»Ti želiš, da on bude tvoj kao mrtva tvar, a 
ne ikao živi stvor, jer taj imade um i srce — da, 
srce, za koje tebe naravno nije briga, ali koje 
se ne pokorava tiraniji tvojih želja. Ti hoćeš da 
se poigravaš svime, što ti se svidi, ne zato, što 
‘bi to bio nagon duše, već iz hira, kojemu ni- 
šta nije sveto. — Ja ništa nemam i nisam još 
ništa imala, pa ipak ne žalim, kad vidim, da 
drugima manjka još više, još daleko više: čo- 
vječanski osjećaj i ljubav — srce!« 

Naglo je zasipavala optužba djevojke poko- 
lebanu veličinu udovice Domanyeve. 

»Šuti!« prekinula ju je u riječi gotovo suro- 
vo, ali tanka kora nadmoćnosti, što je još pre- 
krivala zjalo očaja, pucala je sve više izaziva- 
jući u njoj grozan strah i osjećaj neminovnog 
propadanja u smrtonosne dubine. 


XIII 

U velikoj ljetnoj bašti kavane brujao je ži- 
vot i veselje. Lijep program, glazba i mirna to- 
pla noć, što se nadvila nad gradom, - — sve je 
to prinosilo raspoloženju gostiju, što su se od- 
marali od sparine dana. U većem društvu dru- 
gova i Petar je zaboravljao svoje brige i vese- 
lio se s ostalima. Pio je i pušio i plesao, mnogo 
plesao ne birajući mnogo dame i odgovarajući 
toplim smiješkom na izazovne poglede. 

»Sve su jednake,« govorio je sam u sebi. »Ne- 
ma razlike — sve je prosta opsjena, kojoj čo- 
vjek ludo robuje. Jedna je kao i druga, a mi 
smo smiješne budale! . . .« 

U vinu, u šaljivim dosjetkama prijatelja, u 
ritmu plesa Petar je nastojao da istrgne iz duše 
bol, s kojom je ovamo došao. Njezin dragi lik, 
što je živio s njegovom mladošću, zamro je u 
grču patnje. Komad po komad otpadala je po- 
zlata dragocjenog okvira, koji je kitio njezinu 
sliku. Katkada je mislio, da nema više sastanka 
među njima, a onda bi opet odbacio tu misao 
kao osudu i prokletstvo nad njim, koje nije za- 
služio. Katkad je očajavao, a tad bi se opet po- 
nadao, da sve nije još tako zlo. 

A iste te noći, kad su raznoliki osjećaji po- 
vukli Petra u svoje kolo i ubacili mu u dušu 
sjeme nemira, sumnje i muke — iste te noći Hela 
je bdjela misleći na nj. U gostinjskoj sobi za- 
bavljali su se njezini uz karte i smijeh, pa ni 
Milko nije manjkao. Govorilo se o svemu i sva- 
čemu, šalilo se i naviještavalo skori dolazak 
brata Željka, koji je danas pisao, da je položio 
ispite, no Hela se brzo povukla u svoju sobicu. 
Nije palila svijetlo, jer je noć bila tako vedra, 
da se vidjelo kao po danu. Sjela je uz prozor. 
Kao mrki fantomi uskrsnuše oko nje događaji 
minulog doba šuljajući se oko nje, da je pogra- 
be i prisile, neka im pogleda u lice. A najbolnije 
i najjasnije od svega proživljavala je Hela su- 
kob s Blaženkom. U ušima još joj je zvonio 
njezin glas preobražen od srdžbe. 

»Ti ne znaš za ljubav, jer nemaš srca! Tvoje 
se dobro osniva na zlu drugih, ali zlo se zlim 
vraća«. 

Htjela se nasmijati, ta govorilo je to dijete, 
koje ona nije ozbiljno shvaćala; no proti nje- 
nom očekivanju te riječi nisu pripale zaboravu. 

Zar uistinu ona nije mogla da ljubi, kao što 
ljube druge žene; zar je njen život uvijek imao 
da sadržava samo žaljenje za minulim, a nikada 
zdravu mladenačku radost nad sadašnjicom i 
još sretnije pouzdanje u dane budućnosti? Zar 
je klonulost, koju je dosada osjećala, imala da 
bude njenom stalnom pratilicom kroz život vje- 
čno ispunjen kumirskim klanjanjem prošlo- 
sti? Ne. Hela je slutila, da to ne može biti, a 
niti to ne želi. Ona je tražila od života položaj i 

NA ZNANJE! 

CIJENJENIM GOSPOĐAMA! 

Kao što je to u velegradskim pomodnim 
centrima Parisu, Beču, Londonu i Berlinu 
uobičajeno, da velike pomodne kuće ima- 
du posebne odjele za prigodnu jeftinu 
prodaju pomodne robe, tako smo i mi, u 
našim novo sagrađenim modernim prosto- 
rijama odlučili, da uvedemo po uzoru ve- 
likih pomodnih kuća jeftine prodaje, to 
više, što su nastale takove prilike, naro- 
čito poslije redukcije plaća činovnicima, 
kada nisu sve gospođe u mogućnosti da 
kupuju najskuplje pomodne novitete za 
svoje toalete. 

Uspjelo nam je nabaviti velike količine 
SVILENIH TKANINA, ŠTOFOVA 
ZA HALJINE I KAPUTE TE 
RAZLIČITIH OSTATAKA 

uz vrlo jeftine cijene, pa smo na našoj 
galeriji otvorili novi odio, te ćemo ovu 
robu prodavati uz takove cijene, koje će 
biti bez konkurencije tako, da će svaka 
gospođa moći da kupi za malo novaca 
lijepe tkanine. 

Kod nas će moći kupovati i one gospođe, 
koje misle, da mi imademo samo skupu robu. 

OVA JEFTINA PRODAJA JE NA 
NAŠOJ GALERIJI 

Pozivamo Vas, da izvolite razgledati, što 
Vam mi sada pružamo. 

SVILE, ŠTOFOVI I OSTACI! 


Pomodna Kuća: 



Rađićeva ulica 1 


sjaj, blještavilo raskoši i radost svake vrsti. Ali 
na mogućnost jedne ljubavi, na mogućnost ti- 
hog i povučenog življenja za sreću drugoga i 
svoju vlastitu, na to nije Hela ni polagala važ- 
nost smatrajući to svojstvom malih duša, što se 
plaše da traže nešto više. 

Petar, njegova privrženost i ljubav — to je 
bila senzacija, koje je slast htjela da iskuša; ali 
i još više nego senzacija, jer je ta ljubav mogla 
da ispuni prazninu u njezinom životu i da ukloni 
besmislenost njezine sadašnjice ... da je on eto 
nije odbio. Pa zašto je to učinio, ako nije drugu 
ljubio? Da joj njezina neiskusna sestra nije ipak 
preotela vlast nad njim? Kad bi znala, što se 
s njim događa, pomoglo bi joj, to možda, da 
se ponovo nađu. I više nego ikada dosada — 
Hela je osjetila gorčinu, što je posve sama. Me- 
đutim prvi korak morala je opet da učini ona, 
prvu toplu riječ imala je ona da rekne, a to njoj 
nije bilo lako . . . 

XIV. 

Sama u atelieru, očekujući sa zebnom i uzbu- 
đenjem, hoće li on skoro doći, Hela se sama 
sebi pričinjala kao kakav drski provalnik, koji 
traži zgodu, da iskoristi odsutnost vlasnika. 
Pred njom je ležao komad papira istrgnut iz 
bilježnice, a napisan Petrovom rukom i na nje- 
mu ona je ponovo čitala tri riječi zabilježene 
očito u brzini i pod vlašću nekog jačeg dušev- 
nog pokretanja: 

»Hela je otišla!« 

Slova igrahu pred njezinim očima vrtoglavom 
brzinom. Poput udaraca čekićem ozvanjale su 
riječi, kojih smisao nije mogla pravo da dokuči, 
i sumnja spojena sa bojazni nukala ju je da za- 
roni ili -bar da pokuša zaroniti u bit zagonetke, 
što se javila: Zašto je on to napisao? Tiho, ne- 
zapaženo od ukućana, ona je ovamo došla na- 
kon mnogih dana, što nije dolazila. Kao vjetar 
uspela se stepenicama izbjegavajući da koga 
sretne. Ključ od ateliera nalazio se na poznatom 
mjestu, u kutu prozorčića u hodniku, kamo ga 
je on uvijek stavljao za slučaj, da ona dođe 
ovamo prije njega. Bar ga je na čas htjela vi- 
djeti ne pomišljajući, što bi mu kazala i čime 
-bi svoj dolazak opravdala, kad je dosada na- 
mjerno svaki sastanak uklanjala. 

Tu je sve bilo onako, kao što je ostavila, i či- 
nilo se, da Petar za to vrijeme nije niti dolazio 
ovamo. Jedino onaj papir na njegovu stolu nije 
prije opazila i onih nekoliko riječi napisanih 
dršćućim slovima bijaše znak, da je on mislio 
na nju i da je spomenuo njezino ime. 

Ali zagonetka je lebdila pred njom rastući do 
neslućene veličine, ovijajući se oko njezinih 
misli i vukući je za sobom u nemir i strepnju. 
Te napisane riječi sadržavale su možda vrisak 
radosti i olakšanja ili vapaj tuge, zov za njom, 
-krik srca čovječjega iskidana bolju. One su zna- 
čile tajnu, koju nije nikako znala da riješi . . . 
Nije znala-, šta bi. Najradije bi pobjegla. No ku- 
da da bježi, da ne čuje taj vjerojatno veseli po- 
zdrav oslobođenju od more, što je tištila grudi 

njegove? Kuda da bježi od svog vlastitog straha 
pred otkrivenjem suvišnosti svoje? Pa kuda ko 
načno i da uzmakne pred čovjekom, koji se ne- 
čujno kao duh pojavio u sobi i zastao kao oka- 
menjen ne vjerujući sam sebi? Ona nije čula 
njegov korak na stepenicama, nije primijetila, 
da se vrata otvaraju i da on ulazi, dok se nije 
okrenula da pođe. 

Petar je stajao pred njom . . . Mnoge nepro- 
spavane noći urezale su tragove u njegovo lice 
i borba duše ostavila je na njem umornost i 
sjetu. Njegove kretnje postale su trome, a po- 
gled sumnjičav i mračan. Zar se ona nije varala? 
Zar je to bio Petar?! 

Njegov pozdrav i nije bio pozdrav. Bio je 
osmijeh pobjednika, zadovoljstvo jačega pri 
svijesti o svom uspjehu. 

»Ja sam znao, da ćete vi doći! Čekao sam vas 
i nisam gubio nade. Vjerovao sam u naš susret 
i u vas, Helo! Znadete 'li, što mi se jučer pri- 
snilo? Vi ste dolazili k meni preko dubokih ja- 
ruga, uz opasnost života — dolazili ste mi usu- 
sret, a ipak smo se mimoišli, jer su naši pogledi 
bili puni sebe, blaženstva očekivanoga i opojne 
nade u sutrašnji dan, u budućnost našu. Prošli 
ste kraj mene, a ja, luđak, ni maknuo se nisam, 
obezumljen, od 1 boli, kidan stravom i uzaludnim 
naporom volje da potrčim za vama i da vas sti- 
gnem. Bilo je to grozno, ali ipak samo san, a 
sadašnjost je drugačija odredivši, da nema mi- 
moilaženja i rastanka, jer vi ste uz mene i ja vas 
ne puštam — nikada vas više ne puštam.« 

Tvrdi izražaj njegovih crta nestao je promije- 
njen blagošću i tihom srećom, što je upravila 
njegov korak i vinula se iz njegovih riječi poput 
jedva čujnog daška: 

»Došli ste, opet ste došli! Helo, vi ste utjelo- 
vljena moja misao, uslišani zov moje žudnje, što 
vas je slijedila na vašem putu. Vi ste živi odraz 
moga pregnuća, da mi dane pozlati vizija sreće 
u obliku dviju nježnih ruku . . .« 

Tama je ispunila sobu, jer se oblaci skupljahu 
sve više. Tišina u cijeloj kući i napolju podu- 
daraše se sa svečanošću trenutka, kad se suspre- 
zivao dah i zatomljivala obična riječ. 

»Sreća u obliku zagrljaja žene!« smiješila se 
Hela. »Ne znate li, Petre, da je taj zagrljaj već 
mnogima donio i bol pored radosti i kajanje 
nad krivim tumačenjem tog zagonetnog pojma? 
Kajanje nad zjalom očajne praznine-, što je bila 
dekorirana kojim toplim pogledom, prijaznom 
riječi ili vrućim cjelovom, koji je budio pomi- 
sao na nešto lijepo i više, čega uopće nije niti 
bilo . . .« 

»Dekor praznine i laži!« opetovao je tiho Pe- 
tar. — Znadem, da je tako u mnogo slučajeva. 
Pa ipak ja nisam htio da mislim na to. Nisam 
htio da čujem glas paklenog zadovoljstva, što 
imade i obmane i laži. Zašto ste to spomenuli?« 

Kao da je neka nepoznata sila srušila snove. 
Njene riječi značile su mraz na njegove nade. 
U njezinom odgovoru bio je otrov, kojega je 
samo jedna kap dostajala, da uništi nježni život 



UČENICE DOMAĆINSKE ŠKOLE SA SVOJIM UČITELJICAMA 
ČAS .N IM SEaTKAMA MILOSRDN I ČAMA U LOVREČINI GRaDU 


tek probuđenog ufanja u ljepše dane. I Petar 
je osjetio, kako istina o njihovom posve razli- 
čitom .naziranju potamnjuje sjaj njegovih na- 
ivnih sanjarija. Još uvijek bila je to Hela, koje 
dušu on nije poznavao. I ta tuđa žena motrila 
je njegove pokušaje, da obnovi jedan drugi ži- 
vot za njih dvoje, ali motrila je s ironijom i ne- 
razumijevanjem, s radoznalošću i s ponižavaju- 
ćim sažaljevanjem. 

»Nastavit ćete sa slikanjem, zar ne?« kazala 
mu je Hela prilazeći slici i pažljivo je promatra- 
jući. I odjednom neka nježnost prelila se njenim 
licem prođahnuvši svaku njezinu riječ. »Moja 
slika! Kako ste je radosno započeli, koliko lju- 
bavi leži u svakom potezu kista! A onda, preki- 
nuli smo posao i prolazili su dani, a da nismo 
ni pomišljali na nedovršeno djelo, što čeka ob- 
novu časova stvaralačkog poleta, velike volje i 
još većeg očekivanja.''; 

Možda je Hela ht' .ia još i više da kaže. Možda 
je i njome prolazilo kajanje ili žudnja, no šut- 
nja je pobijedila ne dopustivši da mu povjeri, 
što je mori. 

»Jeste li opazili?« prekinuo je Petar šutnju, 
pokazavši na onaj komad papira na stolu, na 
kojem je malo prije pročitala riječi, što je tako 
zbuniše: »Hela je otišla!« 

»Htio sam da olakšam bol i da ocrtam, kako 
i zašto je došlo do toga, da sam ostao sam, jer 
ste vi otišli. Ali nisam napisao više nego one tri 
riječi — nisam jednostavno mogao izdržati i 
potrčao sam napolje, da me sasvim ne svlada 
očaj.« 

Ona nije odgovorila. Izašli su iz ateliera, koji 
je krio uspomenu i nade. Na ulici među šeta- 
ocima — - okruženi drugim dojmovima — po- 
stadoše opet kao i prije robovi konvencionalno- 
sti i obzira, mirni i ravnodušni ljudi, koje ništa 
ne uznemiruje niti razlikuje od ostalih. 

Međutim je ljeto prolazilo. Prolazili su mje- 
seci sa vrućim danima i noćima; odmicalo je vri- 
jeme, kao da ga netko nosi, i prvi lahor rane je- 
seni uzljuljao je zrak . . . Zajedno sa danima 
ljeta odmicali su dani Petrove idile, a Helin por- 
tret bio je već završen. 

(Nastavit će se.) 

NA AŽURNOJ OBALI 





četka malo odmakao od programa, jer se jedna 
mala grupa nas iz Jugoslavije odijelila od ostalih, 
da produži izlet do ribarskog mjesta St. Tropez. 
U tom nas je mjestu, izvan programa, iznenadio 
jaki pljusak kiše. Mi smo onako nepripravni za 
kišu uletjeli, da se zaklonimo u jedan bar na 
morskoj obali. 

Taj je priprosti bar bio lijepo ukrašen kao 
morsko dno, a u njemu su se okupili neki ribari 
i mornari iz susjedne luke. Pjevali su provansal 
ske ribarske pjesme i plesali narodne plesove. 

Tu smo našli kraj i more, koji nas je mnogo 
sjećao naše domovine i njezinih prirodnih lje- 
pota, za razliku od umjetnih ljepota, kulisa i 
mondenog života u Cannesu i Nici, koju smo vrlo 
često posjećivali. 

'Bili smo i na zelenim otocima Lerins. Na dra- 
žesnom otočiću Saint Honorat, koji je dug 1.500 
m, a širok samo 500 m, nalazi se najstariji galski 
samostan, koji je god. 410. osnovao sam svetac, 
čije ime otok nosi. Na tom je otoku samo be- 
nediktinski samostan sa napuštenom tvrđavom 
nasuprot neizmjernoj morskoj pučini, koja nas 
sjeća vječnosti. 

'U Alpama smo prošli romantične i upravo 
divlje predjelje, gdje dobra automobilska cesta 
prolazi ispod vitkih viadukta, kroz tunele, po- 
kraj slapova i gorskih potoka, zatim se uzdiže 
na pećine, koje se vertikalno spuštaju u uske 
klance. Dobre ceste i vješti šoferi činili su, da 
se i oni najplašljiviji izletnici nisu više bojali, 
premda su nas mnogi križevi, koji su usječeni 
ili narisani u pećine, sjećali, da su se tu često' 
događale nesreće. 

Tako smo prošli romantične »Vučje klance«,. 
Les Gorges du Loup, i još romantičniji La Val- 
lee de la Vesubie sa sredovječnim trubađurskim 
gradovima, koji poput orlovih gnijezda sjede na 
vrhuncima visokih pećina. Počeci nekojih tih 
gradića spadaju još u keltska vremena, u treće 
stoljeće prije Krista (Vence). Najviše nas je za- 
nimao kameni gradić Gourdon, koji se popeo na 
visinu od 760 m i koji nas je mnogo sjećao na- 
šega Vrbnika nad morem. Najudaljenije mjesto 
u Alpama, do kojega smo došli na našim izle- 
tima, bilo je gorsko lječilište Saint — Martin, u 
visini od tisuću metara među gorskim bujicama, 
koje protječu sredinom nekojih njegovih ulica. 

Na svakom izletu pružale su nam se nove lje- 
pote i novi nezaboravni vidici. 

Sve, što smo vidjeli i doživjeli za vrijeme na- 
šeg boravka u Cannesu i na izletima, i predava- 
nja, koja smo čuli od vrsnih profesora u Inter- 
nacionalnom ikoležu, a koja su se ticala ponaj- 
više francuske povijesti i književnosti, naročito 
provansalske, sve to čini zaobljenu cjelinu i ja- 
snu sliku ovog divnog dijela Francuske, koji se 
zove Provanca, i njene Ažurne obale. 

IV KA MARUŠIĆ 

Slika lijem: 

VELIČANSTVENA PROMENADA U GRADU CANNESU 
NA UBAVOJ FRANCUSKOJ OBALI 


Ove je godine filozofski fakultet sveučilišta u 
Aix-Marseilleu priredio četiri ferijalna tečaja za 
inozemce pod imenom College International u 
Cannesu kraj Niče. 

Cannes nazivaju Francuzi »biserom Rivijere«. 
To je grad pun cvijeća, palma, pinija i eukalip- 
tusa. Najljepši dojam čini Cannes u večer. Nje- 
gova Croiseta, 3 km duga promenada uz more, 
dostojni takmac Promenade des Anglais u Nici, 
okrunjena je raskošnim hotelima i vilama, kojih 
su perivoji u večer upravo čarobno rasvijetljeni. 
U travi i grmovima postavljeni zeleni reflektori 
pričinjaju se kao goleme krijesnice, a osvijetljeni 
vodoskoci čini se, da prosipavaju same bisere i 
raznobojno drago kamenje . . . 

Nezaboravne su večeri, što smo ih provodili či- 
tavi mjesec dana na Croiseti u Cannesu! 

Uz tri do četiri sata predavanja, što smo ih 
svako prije podne imali u internacionalnom ko- 
ležu, spadaju u program tog koleža i izleti na 
kojima smo upoznali cijelu francusku Rivijeru i 
dio Primorskih Alpa do tisuću metara visine. 

Vidjeli smo Juan les Pins, Niču, Monaco, Mon- 
te Carlo do Mentona, a iz Grande Corniche di- 
vili smo se jedinstvenom pogledu na taj dio Ri 
vijere. Zatim smo upoznali divnu obalu iz Canue- 
sa prema zapadu preko Saint-Raphaela do Saint- 
Tropeza. Prošli smo Corniche d’Or, (Zlatni Vi- 
jenac), 41 km dugu cestu, nad kojom se dižu gri- 
mizne pećine, koje se divno odrazuju u ažurnom 
moru. Sunčani predjeli, gdje se osjeća gotovo 
tropska vrućina, izmjenjuju se sa gustom hlado- 
vinom, koju poput golemih suncobrana bacaju 
zelene pinije. Ne bi bila slika toga kraja potpu- 
na, da ne spomenem još čitave hrpe cvijeća, ko- 
je bujno cvate u neobično žarkim bojama. Gri- 
mizne pećine, ažurno nebo i more, tamne pinije, 
šareno cvijeće, bijele vile s ažurnim kapcima na 
prozorima čine takvu bogatu šarenu cjelinu, da 
to čovjek mora da vidi, ako hoće imati pravu 
predodžbu ljepota »Ažurne obale«. 

Tišina je ovdje savršena. U tom su se kraju 
sklonili od vreve i raznih svečanosti, kojima obi- 
luju mondena kupališta Rivijere kao Nica, 
Cannes, Juan les Pins, mnogobrojni svjetski 
umjetnici i pjesnici. Pred ulazom u vilu, koja 
nosi ime »Maison Close« (Zatvorena kuća), či- 
tamo ploču, da je tu boravio kompozitor Gou 
nod, a malo podalje u drugoj vili — njegov li- 
bretista Barbier. 

Svi su se naši izleti odvijali lijepo po progra- 
mu, jedino na ovom izletu, koji se već od po- 


NOVCA KAO UŠĆA 


Veseli roman iz američkog života 
Napisao Petar B. Kyne, preveo V. S. 


»Tučeni smo!« rekao je hrapavo. »Do kostiju 
smo tučeni.« 

»Dobro, pa neka budemo tučeni,« Elmer će 
mirno. »Samo to bih rado znao, kako smo bili 
tučeni.« 

»To vam mogu razjasniti. Kad ste Bunkeru 
pokazali vrata, pošao je ravno k poreznom utje- 
rivaču i podnio prijavu proti vašem stricu te je 
podupro knjigama i vlastitim svjedočanstvom. 
Čitav zbor računskih stručnjaka računao je pu- 
nih pet tjedana, da utvrdi, za koliko je vaš po- 
kojni stric prevario državu na porezima. Za sva- 
ku godinu su izračunali, koliko je dohodarinskog 
poreza vaš stric platio i koliko bi bio morao pla- 
titi, kad ne bi bio utajio svojih dohodaka. Ko- 
načno su zbrojili razlike svih tih godina i dobili 
svotu, koju vaš stric još danas duguje državi. Ta 
svota iznosi dvjesta trideset i jednu tisuću devet- 
stotina i četiri dolara i osam para.« 

»Ali kako je Bunker mogao odnijeti svojih 
deset tisuća?« 


( Svršetak ) 

ravio na se i ne znajući stao je u tom času »ti- 
kati« mladića. 

»iNe sažaljavajte me, gospodine. Ja sam jedna 
od onih ptica, koje nikad ne mare za saučešća. 
Ta ni meni lično nije mnogo žao, što je došlo do 
toga. Istina je, malko sam razočaran, ali vje- 
rujete mi, ne radi sama sebe. Novcem, što mi ga 
je ostavio stric Hiram, »bio bih usrećio djevojku, 
o »kojoj sam vam već pripovijedao. Zbog nje 
same želim, da se Bunker nije nikad rodio. Čemu 
da sad plačem i jadikujem! Kad bude porezni 
utjerivač dokazao svoje pravo, predajte mu taj 
listić i »pozdravite ga u moje ime.« Elmer je po- 
ložio na stol bankovni ček, što. mu ga je pred 
ciglih petnaest minuta o»dvjetnik »bio »predao. 
»Zdravstvujte! Nadam se, da ćete dobiti, što vam 
pripada i za »što ste se mučili. Ja ne ću dobiti 
ništa, ali nijesam se »ni mučio za to. Pišite mi kat- 
kad i javite, kako vam ide.« 

Muževi su toplo stisnuli ruke i rastali se. 



»Pogodio se tako s poreznim uredom, koji to 
hladnokrvno i priznaje. Prije nego li je Bunker 
predao knjige, tražio je od poreznog ureda jam- 
stvo, da smije primiti svoj dio neokrnjen. Po- 
rezni je ured uvidio, da će imati koristi, pa je 
pristao.« 

Nekoliko su se časaka šutke gledali, a zatim je 
na Elmerovu obrazu zaigrao veseo» smiješak. 

»Kažite mi, gospodine, jeste li vi uzeli svoj za- 
služak već pred slomom.« 

Odvjetnik je umorno zanijekao. 

»Onda se ta lakrdija izigrala na vaš račun,« 
rekao je Elmer i dignuo se. »Znate, što trebate 
da učinite sada? Ščepajte za kose poreznog 
utjerivača i počnite se pogađati s njime. Uzmite 
mu iz ruku knjige i pregledajte, jesu li računi 
pravilni. Ako j»esu, o»n»da se pogodite s njim, kako 
vam se »čini najbolje, i ono, što dobijete, vaše je. 
A što se mene tiče, hoću da se uvijek riješim te 
smušene stvari. Nemam ni vremena ni volje, da 
se i dalje borim za nešto »drugo osim za svoj 
svagdašnji kruh. I što više odlažem taj jedino 
pravi »boj, to sam na lošijem, kmako sam za 
procesijom zaostao za» punih osam mjeseci. Mo- 
rat ću junački žuriti, ako hoću da je dostignem.« 
Pružio je ruku, da se oprosti. »Bili zdravi, go- 
spodine! Odlazim.« 

»Kamo?« 

»Natrag u Pilarcitos.« 

»Ali mojih računa još uvijek nijeste pregledali.« 

»Ne zanimaju »me više. Pregledat će ih već osta- 
vinski sud; odobri li ih, dobri su i za me. Naš mali 
Elmer mora sada bježati, jer mu se strahovito 
žuri. Zbogom!« 

»Elmere, dragi moj mladiću, neizmjerno mi 
je žao.« Duboko ganut odvjetnik posve je zabo- 

Slika desno: 

NAJSTARIJI GALSKI SAMOSTAN NA OTOČIĆU SVETOG 
HONORATA, KOJI JE G. 410. OSNOVAO SVETAC, ČIJE 
IME NOSI, NALAZI SE NA UBAVOJ FRANCUSKOJ OBALI 


XII. 

Elmer je u hotelu spremio svoje stvari i slo- 
žio u »kovčeg. Telefonirao je u hotelsku pisarnu i 
zatražio' račun. 

U četiri sata poslije podne sjedio je već u vla- 
ku, koji je dahtao prema zapadu. Tri dana kasnije 
istupio je na kolodvoru u »Pilarcitosu i pješke po- 
šao kući. Kod kuće ga je prvi pozdravio njegov 
lovački psić Pi»kec, koji je od velike radosti ska- 
kao u vis i veselo lajao. Zatim se pojavio crni 
sluga Jasper. Elmer ga je pozvao »k sebi i isplatio 
mu zaslužak do zadnjeg dana. 

»Ne ću te više trebati, Jaspere,« rekao je izne- 
nađenom crncu. »Žao mi te, jer si »bio marljiv i 
vjeran sluga, ali više »nemam toliko, da bih te 
mogao plaćati. Večeras ću večerati u gradu.« 

Ostavio je žalosna Jaspera, koji je nijemo gle- 
dao za njim, i pohitao do najbliže telefonske 
kabine, da »nazove Nelku. 

»Nelko, ovdje Elmer. Kod kuće sam, opet sam 
kod kuće i suh kao turski »papar. Želim, da se 
odvezemo nekamo na večeru — možda će to 
biti posljednji »put — i pričat ću ti potanko sve, 
kako je bilo. Još nikada nije čovjek dobio toli- 
ko zaušnica, koliko sam ih dobio ja u zadnje vri- 
jeme, pa ipak još uvijek stojim na vlastitim no- 
gama i gledam preda se čistim očima. Stričevi 
milijuni rastopili su se poput grudice sladoleda, 
kad je položimo na peć. Nelko, još nijesi čula 
tako smiješne priče! Spremi se za smijeh!« 








»Oh, Elmere moj! Veoma mi je žao!« Nelkin 
je glas bio pun priđušenih suza. 

»Ne, Nelko, molim te lijepo,« molio je Elmer 
pun ljubavi. »Ne žalosti se radi mene. Možda 
kasnije, kad budem sam stao uzdisati, ali sada 
još ne. 'Bio sam tučen, ali ni jesam dotučen. Još 
im ade u meni krvi i još ću zasukati rukave! Pri- 
čekaj malko, pa ćeš vidjeti.« 

»Zar nijesi zdvojio, Elmere? Ded, reci mi 
istinu!« 

»Čemu? Kad bih zdvajao radi toga, što nemam 
novca, bio bih već odavno u grobu. Nije loše, 
samo suh sam, tako da zvečim, kada hodam.« 

»Doista strašno je,« Nelka će, »ali ja sam us- 
prkos toga srećna. Elmer mi se vratio. Sve ostalo 
je bez važnosti.« 

»Vratio sam ti se, ali nijesam došao po tebe,« 
Elmer će gorko. »Bilo bi podlo tražiti od tebe, 
da dijeliš sa mnom siromaštvo. Zaboravi, Nelko, 
da sam te isprosio, i oprosti mi.« 

»O tom ćemo govoriti kasnije,« odgovori dje- 
vojka mirno. »Javi se na veče u sedam sati kod 
Tullijevih.« 

Točno u sedam zaustavio se pred Tullijevom 
kućom raskošan nov auto, kojim je Elmer za 
posljednji put upravljao. Nelka, koja je već bila 
spremna, veselo je skakala niz stepenice i ne- 
stašno se popela na mekano sjedalo k mladiću, 
koji je šutio. Velika su kola krenula i odjurila 
širokom bijelom cestom prema gostionici Josi- 
pa Angellottija. I ondje, dok su večerali, pričao 
je Elmer djevojci čudnovatu priču o bajnom mi- 
lijunu, koji se rasplinuo u ništa. Kad je svršio, 
Nelka je nemirno vilicama bušila stolnjak i plaš- 
ljivo ga upitala, što kani sada. 

»Što? Moram potražiti posao bilo kakve vrsti.« 

»Ali, dragane, sad si u Pilarcitosu načelnik i 
školski odbornik. Kaniš li se valjda odreći svega 
toga i otići nekamo drugamo?« 

»Ne! 'Ostat ću kod kuće, ako samo budem mo- 
gao pošteno preživljati. Kad bih se odrekao na- 
čelništva i školskog odborništva te otišao, svaki 
bi znao, da sam se prestrašio i pobjegao.« 

»Znaš li možda, kako će ti se sad svi smijati! 
Ti ni ne slutiš, kako je teško čovjeku, kojemu se 
sav grad izruguje!« 

»O tom sam već mnogo razmišljao. Smijehom 
me ne će uništiti.« 

»Ali trpjet ćeš mnogo. Ne bih te više osuđivala, 
kad bi napustio grad.« 


ZA 1 DINAR 

DOBIJETE 1 LITAR 

sintetske mineralne vode, koju može svatko da 
pripremi u tren oka sa prašcima »VIR*. Ovako 
pripremljena sintetska mineralna voda sadržava 
sve sastojine naravne mineralne vode. Ukusna Je, 
pitka i zdrava. Idealno piće za svaku obitelj. Pije 
se sama, pomiješana vinom ili bilo kojim voćnim 
sokom. 

»VIR« prašci dobivaju se svuda. 1 kutija »VIR* prašaika 
za pripremu 10 litara sintet. mineralne vode Din 12. — 
Poštom pouzećem šalje Laboratorij »Alga« Sušak 4 
kutije »VIR« prašaka Din 50. — (franco) 


»Ostajem, pa neka bude, što hoće. U svom 
sam životu popio mnogo pelena i još ću ga 
popiti.« 

Nelkine su ga smeđe oči promatrale i rasta 
pale se od neopisive ljubavi. 

»Elmere, moj jedini!« šaputala je. 

Te su jednostavne riječi, tako pune istinskog 
ganuća, napunile suzama Elmerove oči. 

»Nemoj, Nelko, molim te,« molio je. »Ljubim 
te više od vlastitog života, ali, ali, Nelko, — ta 
razumiješ, ta znaš, što mislim, dra^ano. Jer te 
ljubim, ne ću nikad dozvoliti, da se udaš za bes- 
kućnika. Prije nego li budem imao toliko novca, 
da te dostojno opskrbim, bit ću već star bljuta- 
vac — oh, molim te, da me shvatiš. Nelko! Vo- 
lim te i čeznem za tobom, ali bio bih podli sebi- 
čnjak, kad bih te molio, da me čekaš.« 

»Razumijem te vrlo dobro, Elmere. Ne očeku- 
jem, da me moljakaš, da čekam, jer istina je, da 
čekati više ne ću. Kad se s tobom vjenčam, že- 
lim uživati sreću i radost, a ne križeve i teškoće 
vječnog siromaštva. U banci imam dobru službu 
i — smjesta me odvedi odavle, da ne stanem 
plakati.« 

Elmer je odmah podmirio račun i odvezao 
se s djevojkom kući. Nakon vožnje od pet milja 
prispjeli su do prvog svoda, koji je rasvjetlja- 
vao cestu u predgrađu Pilarcitosa, i tu je dje 
vojka lagano povukla Elmera za rukav. 

»Vozi đo svijetla, Elmere, i zaustavi,« nare- 
dila je i Elmer je poslušao. Tada je iz torbice 
izvukla pregršt listina, napisanih na pisaćem 
stroju, i predala mu ih. »Čitaj!« zapovjedila je 
glasom, koji je bio strašno srdit. 

»Što je to, Nelko?« 

»To su završni računi o ostavštini tvog strica 
Hirama, koje je gospodin Absolom Pik pred- 
ložio na ođorenje ostavinskom sudu. I ti si pri- 
mio jedan primjerak, ali jer 'ih nisi dospio pro- 
čitati, poslao ih je odvjetnik poštom meni, da 
ti ih kojom zgodom predam.« 

»Kako — kako je to — ja nijesam znao, Nel- 
ko, da te poznaje!« 

»Čitaj, ludove! Hotice se nećkaš, jer bi želio, 
da poludim! Čitaj, velim!« 

1 Elmer je čitao! Čitajući doznao je čudovitu 
novost, da sjedi kraj jedine još žive potomkinje 
Benedikta Catherona — one, koja je iz ostav- 
štine Hirama Buttervvortha primila jedan mili- 
jun i sedamdeset i osam tisuća dolara! Ozbiljan 
je bio obraz Elmerov, kad je svinuo listine i 
vratio joj ih. 

»U tvojoj sam sreći srećan i ja, Nelko,« re- 
kao je mirno. »Vrijedna si u najpotpunijoj 
mjeri. Neka te Bog blagoslovi! Neka nebeski 
blagoslov prati tvoje bogatstvo, da nikad više 
ne osjetiš gorčine siromaštva!« 

»Već sam ti kazala, da ne ću čekati, da po- 
staneš star bljutavac. Još nikada nijesam pro- 
govorila istiniti jih riječi! Oh, dragi moj, znala 
sam sve već od početka! Znala sam, kako će ti 
malo ostati, kad bude sve isplaćeno; i kad sam po- 
moću gospodina Pika otkrila, da će ti' ostati 

dvjesta i osamnaest tisuća dolara, htjela sam 
znati 1 , kako ćeš pregorjeti gubitak milijuna. Do- 
govorila sam se s gospodinom Pikom — oprosti, 
moj zlatni Elmere — neka sve uredi tako, da 
ćeš misliti . . . oh, Elmere! Bunker te je kroz 
čitavo vrijeme vukao za nos! I tako se gospodin 
Pik dogovorio 1 s bankovnim činovnikom, da će 
ti vratiti ček, jer da je porezna vlast zaplijenila 
ostatak nasljedstva. Zatim je gospodin Pik pri- 
vidno telefonirao poreznom utjerivaču u tvojoj 
prisutnosti ... i . . . i . . . Elmere, ovdje, gle, imaš 
svojih dvjesta i osamnaest tisuća dolara i još 
nešto preko toga! Oh, Elmere, tako si dobar, 
tako odvažan čovjek! Ljubim te više od sveg. 
Uzmi me u naručaj i reci mi, da li me još voliš 
— mnogo mi puta reci, sto puta, tisuću puta i 
još više i reci mi također, da li mi opraštaš! 
Od starog Anzela Modija kupila sam njegov dio, 
koji ima u Trgovačkoj banci, i odsad si ti pred- 
sjednik banke. Nitko se ne će smijati na tvoj 
račun. Oh, moj mili, zar doista misliš, da bi tvoja 
Nelka nešto takvo dozvolila!« 

»Prestani!« zamoli je on. »Ta još ne znaš 
svega! Još će mi se smijati, još! Zato će se po- 
brinuti Dorica Gejtvud. Ne može mi ništa doka- 
zati, ali osramotit će me iz same osvete.« 

»Ništa ne će učiniti. Pomoću diktografa zabi- 
lježila sam sav razgovor, koji si vodio u svojoj 
kući one večeri, kad ti je došla u posjete s Kar- 
lom iz iKolorada. Ja sam bila ona, koja je oboje 
poslala u hlad, gdje mirno razmišljaju, da je 


sreća uvijek vrtoglava. Kad budu došli na slo- 
bodu, priskrbd ću im vozne karte, da se od- 
vezu iz države. Ne budu li toga htjeli učiniti, 
priskrbit ću im nove ležaje u državnim zatvo- 
rima, jer su te htjeli novčano oštetiti. Oh, ja sam 
ih upoznala mnogo prije nego ti.« 

»Pa zašto si me pustila, da tako dugo trpim? 
Zašto mi nijesi odmah ispočetka svega rekla?« 

INelka se mekano smješkala. 

»U svojem sam nerazboru mislila, da ćeš me 
mnogo više ljubiti, ako ti dozvolim neograničenu 
slobodu!« 

Elmer je pomaknuo polugu i auto se stao po- 
micati naprijed cestom. Na prvom je raskršću 
krenuo na stranu i u sjeni krošnjastih eukalipta 
zaustavio auto. Mirno se prignuo naprijed i pre- 
kinuo električni tok, da su svijetla ugasnula. 

»A sad,« rekao je ozbiljnim glasom, »polju- 
bit ću najčudnovatiju djevojku na svijetu! Za- 
tim ćemo se odvesti ravno u San Jose i još ve- 
čeras izraditi vjenčanu dozvolu. Sutra idemo 
k župniku. Hoćemo li naime, da ostanemo u 
Pilarcitosu i da pošteno dijelimo sreću, ne smi- 
jemo više odugovlačiti. Oh, Nelko, dušice moja, 
kako me možeš tako ljubiti; mene, Nelko, 
koji . , . koji . . . oh, kakav sam nečuven jazavac 
bio!« 

Nelkine su ga ruke obujmile oko vrata. 

»Pst! Tiho! Ne ću više da čujem one narodne 
pjesme!« šaputala je. »Ti moj dragi, stari glu- 
pančiću!« 

KULTURA 


Književnost 

Renć Bazin: »ZEMLJA UMIRE«, ro- 
man, preveo V. Rab a dan, izdala 
Knjižnica Dobrih Romana 
u Zagreb u. Problem sela je ra- 
znolik i bogat, a danas kao nikad ak- 
tuelan. Eto je i Jeron.imsko Društvo 
izdalo o tom pitanju među svojim iz- 
danjima za god. 1936. knjigu »Diljem 
sela«, koju je napisao dr M. Ivšić. U 
Knjižnici Dobrih Romana izišao je ne- 
davno roman najboljeg francuskog 
pisca seljačkih romana Rene Bazi-na: 
»Zemlja umire«. R. Bazin je umro 
pred tri godine (1932.) Bio je profe- 
sor na pravnom fakultetu katoličkog 
sveučilišta u Angersu, dugo je vreme- 
na živio na selu te duboko upoznao 
dušu i shvaćanje seljaka. Živio je s 
prirodom kao i seljak, zapažao je nje- 
zino mijenjanje te postao pjesnik, koji 
će je iznijeti u svojim romanima kao 
malo ko drugi Priprosti osjećaji se- 
la, njegove težnje, potrebe, mišljenja 
— sve je to našlo odjeka u Bazinovim 
djelima, napose u njegovu romanu 
»Zemlja umire«, koji je preveden na 
sve najglavnije evropske jezike. — 
Zapletaj romana vrlo je zanimljiv i 
napet. U njemu se bore stare gene- 
racije, srasle sa zemljom, koja ih je 
rodila, i nove, koje se otuđuju i od- 
laze u svijet tražeći bolju sreću, a 
ljubav se kao crvena nit provlači kroz 
sve te zgode i s poezijom sela, koju 
je tako divno auktor znao doživjeti, 
zaodjeva cjelinu i daje joj nježan 
oblik i čar pun života. Roman će sa 
zanimanjem uzeti- u ruke i seljak i 
građanin, jer u njemu bukti zbiljski 
život, koji -nas sobom vuče i čini, da 
i mi doživimo svu ljepotu, koju je i 
sam pisac doživio. — Naslovnu stra- 
nicu izradio je poznati hrvatski sli- 
kar Kamilo Ružička. 

Luka Perinić »MUDRIJAN«, h r- 

vatska- dječja priča, izdala 
Knjižnica Dobre Djece b r. 
11., cijena uvezano 20 Din. — 
L. Perinić je već prije za »Knjižnicu 
Dobre Djece« na-pisao priču »Dugi 
Martin«, koja je našla mnogo revnih 
čitatelja, a sada je evo napisao i još 
jednu priču, koju će -djeca isto tako 
objeručke prihvatiti. U »Dugom 
Ma-rtinu« sadržaj, zgode i lica nose 
oznaku fantastičnosti, a upotrebljeni 
su prizori i bića, -koje je narodna- ma- 
šta sama izmislila. U »Dugom Ma-rti- 
nu«, da se dobije iluzija svečanosti 
i patetičnosti l-ica govore u stihovima 
i to — prema ulozi — nar. deseter- 
cu, osmercu i- nepravilnom stihu . . . 


POKUĆTVO 

Kupujte dobro i jeftino sa skladi- 
šta: Slavko Henč, Zagreb, 
Vlaika ul. 70b (Nadbiskupska 
palača). Izrada i po narudžbi Van 
Zagreba dostava autom bez tro- 
škova pakovunja. 


»Mudrijan« crpi' svoj sadržaj također 
iz narodnog -blaga, no auktor je na- 
stojao, da izbjegne fantastična- bića 
i da cijelu radnju postavi u okvir 
zbiljskog života. Sav je sadržaj pro- 
đahnuo ugodnim humorom, a lica vrlo 
uspješno karakterizirao. Radi se o 
Mudr.ijanu i o tr.i brata glupaka, koji 
su htjeli, da imitiraju Mudrijana i da 
pokradu njegovo znanje i njegov — 
duh. Mudrijan im se zato osvećuje i 
uvodi 'ih u šaljive i teške situacije. On 
se često nade u teškim situacijama, ali 
njegova dosjetljivost, pronicavost i 
zgodna duhovitost uvijek znadu pro- 
naći sretan izlaz. Na koncu slijedi 
pouka, koju i g-lupaci prihvaćaju, da 
svak u životu i svijetu ima svoje mje- 
sto i svoj zadatak te da se njegova 
vrijednost mjeri po tome, kako je 
odgovarao na nj postavljenim zah- 
tjevima. — Priču je vrlo uspješno ilu- 
strirao Kamilo Ružička, koji je ilu- 
strirao i veći dio priča iz Knjižnice 
Dobre Djece. 

JOŠ NEKI HRVATSKI KALENDA- 
RI. -Dosad smo od kalendara, koji su 
izašli za g. 1936., prikazali najstariji 
i najrašireniji hrvatski kalendar »Da- 
nicu« i tri isusovačka kalendara, a 
sada evo da se još na neke osvrnemo: 

»Napredak«, hrvatski narodni 
kalendar za g. 1936., izdaje Hrvatsko 
Kulturno Društvo »Napredak« u Sara- 
jevu. Urednik mu je Ante Marti-no- 
viLć. Imade 240 stranica teksta^ 34 
stranice društvenih izvještaja i neko- 
liko stranica slika. Pored beletristič- 
nih stvari, pripovijesti i pjesama, ka- 
lendar obiluje člancima naročito po- 
vijesnog značaja. Ističu se članci dra. 

J. Šuteja, M. Perojevića, M. Vanina, 
I Milićevića, dra. M. Gavazzi-a, dra. 
L. -Petrovića, V. ćurčića, P. Grgeča, 
dra. V. Kušana, N. Žica, N. Buconji- 
ća, dra. M. Martinovića, A. Šimči-ka-, 

K. Draga-novića, dr. N. Bilogrivića, J. 
Koprivčevića i t. d. Kalendar se na- 
ručuje kod Društva »Napredak« u Sa- 
rajevu. 

»Kolendar Gospine Kruni- 
ce« za g. 1936. izdala je dominikan- 
ska naklada »Istina« u Zagrebu, a 
uredio O. J-orđa-n Viculin. Ima 132 
stranice. Sadržaj je poučan i zaba- 
van, napose se ističe štovanje Majke 
Božje, koje -pr-ovejava kroz dobar dio 
građe. Kalendar je -bogat slikama. 
Ovo mu je treće godište, a već je 
stekao brojne čitatelje i sve to više 
se širi po našim selima i gradovima 
s mladim kroničarskim pokretom, 
koji vode domi-nikovci. Ističu se su- 
radnici: dr. B. Širola, P. Grgeč, J. 
Korner, I. Lendić, dr. R. Horva-t, dr. 
P. Lončar, V. Fortunić, L. Mat-ijaca, 
Sida Košutić i t. d. Cijena mu je 10 
dinara, a naručuje se kod Domini- 
kanskog Samostana, Zagreb (Maksi- 
mir). 

»Kalendar s v. -Petra K 1 a- 
v e r a« za g. 1936. je misijski kalen- 
dar, koji izdaje Družba sv. Petra 
Klavera u Zagrebu (Drašk-ovićeva ul. 
12). Ima tek 36 stranica, ali obiluje 
člancima i slikama. Čitav je posvećen 
katoličkim misijama. Cijena mu je 
5 dinara. P. 


AVE MAR I A 

(K SLIKAMA NA OMOTU) 

Izakako smo pred -mjesec dana u 
Zagrebu imali prilike vidjeti (a iza 
toga i u nekim drugim gradovima) 
krasni katolički film, »Golgota«, koji 
je došao iz Francuske, sa-d evo kato- 
lički film stiže iz Poljske. I valja od- 
mah reći, da je taj film lijep i dobar. 
Izvorni mu je -naslov »Marijo, u Tvoje 
ruke . . .«, što je kod nas prevedeno 
u »Ave Maria!« A kada Poljaci misle 
na BI. Dj. Mariju, to je dakako Maj- 
čica Božja Čenstohovska. 

Čenstohova. je staro, poznato Ma- 
rijansko svetište, -najveće iza Lurda, 
a množinom zavjetnih darova nad- 
mašuje Lurd. To krasno barokno sve- 
tište vidimo eto sad i u ovom filmu. 
Pokazano je tim -najveće godišnje 
hodočašće, kada se u Čenstohovi sku- 
pilo dvjesta tisuća ljudi. Vidimo i naj- 
ganutljiviji prizor, kada se na glas 
srebrenih trublja podiže teški srebre- 
ni zastor, te se ukaže stara sveta slika 
Majčice Čenstoho-vske sva obložena 
draguljima. 

Glavni zaključni prizor filma do- 
gađa se baš za procesije, kada se no- 
Sii čudotvorni lik. Poljaci, koji su po- 
slije teškog poniženja i patnja (jer 
im domovina bila podijeljena među 
tri neprijatelja) došli opet do svoje 
države, ljube tu novu Poljsku poseb- 
nom ljubavlju, vesele se svojoj vojsci 
i svojoj avijaciji pa se to također 
očituje u ovom njihovu filmu. 

Glavni junak Janek mladi je avija- 
tičar, koji pronalazi i neko usavr- 
šenje aparata, a taj bi izum mogao 
silno unaprijediti avijaciju njegove 
drage Poljske. Stari neprijatelji Po- 
ljaka brzo su saznali za rad tog m-'a- 
dog avdjatičara te upiru sve snage, 
da dođu do novoga izuma 

U-poredo s tim Ja-nekovim radom, 
ili pravo reći-, -mimo njega, teče tihi 
život Janeko-ve majke i njene mlade 
štićenice Marijele. I koliko god je taj 
život -naoko dalek od svijeta, vrijed- 
nost se toga skromnog i religioznog 
života i odgoja očituje — u času naj- 
veće teškoće, nužde i očaja, u koji 
zapada Jane tim, što kod jednog 
lijeta pada s aeroplanom i -ostaje 
bogalj. Da Janek nema takvu maj- 
ku i -takvu -drugaricu života-, on bi 
očajao, a ovako nesamo da nalazi* 
snage za život, nego mu vjera donosi 
spasenje. 

Gledajući taj film, osjećamo, da je 
stigao iz zemlje stare katiol'čke kul- 
ture i da je u njemu mnogo slavenske 
duše. Zato će se sigurno svidjeti i kod 
nas Hrvata svima, koji -pođu. da ga 
vide. M. E-n. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Tel. 83-60 1. Dežmana l (Prolaz Tuštianac) 

NAI DOM 


Dobar tek 

Bakalar. Moči bakalar u vodi pet 
do osam dana te svaki dan promijeni 
vodu. Kad je dosta namočen, skini 
mu kožu i peraje ‘te povadi sve kosti. 
Na jedan ikg bakalara oguli tri četvrt 
kg krumpira, koji na-reži na pioškice. 
U šerpu slaži jedan red krumpira, pa 
red bakalara, zatim opet krumpir pa 
bakalar i slaži tako, dok imaš baka- 
lara. Između tih redova pospi sitno 
nasjeckanog češnjaka i- peršina i po- 
soli. Odozgo polij četvrt litre ulja i 
osminu litre mrzle vode. To sve pirjaj 
pokrito. jedan sat. Za to vrijeme je- 
damput promiješaj. 

Pastrve. Svježe se potočne pastrve 
očiste od utrobe, polože u zdjelu i za- 
liju vrelim octom (Sirćetom) te osta- 
ve da stoje pol sata. Međutim zavrij 
dobro -osoljenu vodu i u nju sa- 
sp-i pastrve s octom, a da ih ne di- 
raš, te ih ostavi nekoliko minuta u 
vodi. S. A. 

KUHANJE BEZ SOLI 

Ako kuhamo bez soli, treba posve- 
titi naročitu pažnju priredbi jela, da 
ipak budu tečna. Sve, štogod pirja- 
mo, stavit ćemo na vruće ulje bez 
vode, dok se ne zažuti. Onda ćemo 
prema potrebi (često nije ni potreb- 
no) nali-ti vode, ne mnogo najedam- 
put, već malo pomalo. 

Svako povrće i meso zadrži sad 
više sad manje soli. Te su soli slične 
kuhinjskoj soli i vrlo su hranjive, no 
običnim postupkom t. j. kuhanjem 
one se sasvim izluče. Ako se naprotiv 
povrće samo opere i izravno bez ku- 
hanja stavi ina ulje, soli, ii 1 druge sai- 
stojine, ostat će u povrću te će ova- 
ko priređena jela biti, n-esamo mno- 
go hranjivija, već i tečn-ija i manje 
će se primijetiti, da nism-o stavila ku- 
hinjske soli. 

Slično je i s mesom. Ne smijemo ga 
predugo prati ili možda čak ostaviti 

u vodi. Kad ga na bilo koji način 
kanimo prirediti, moramo gledati, da 
se žilice smjesta zatvore i, tako cijeli 
sok ostane u m-esu. To ćemo postići 
na taj način, da meso stavimo u k-i- 
puću vodu, ako ga kanimo kuhati, ili 
na vruću tavu, žeravicu itđ., ako ga 
kanimo peći. 

Kuhanje na ulju imade mnogo pre- 
dnosti. Ulje je lakše probavljivo od 
masti d ne upija se tako u jelo kao 
■mast. Uslijed toga i manje potrošimo. 
Za bolesnika nikako ne valja praviti 
zafnig. Treba također imati na umu, 
da jela ne smiju biti masna-. U slu- 
čaju da- je koje jelo suho, možemo, 
kada ga nosimo -bolesniku, staviti ma- 
li komadić svježeg maslaca-. 

Ako bolesnik smije jesti luka, zai- 
žutžt ćemo -najprije luk, a onda staviti 
povrće. Za vrijeme pirjanja valja po- 
sudu pokriti poklopcem — - inače voda- 
prebrzo ishlapljuje. 

Sve su -mirodije zabranjene, ocat ta- 
kođer. Ako hoćemo da nam jela 
budu tečn-ija, možemo se služiti ku- 
minom. 

Tko boluje na jetrima, dobro je, 
ako mu se sva jela- pasiraju. 

M. V r k 1 j a n. 

Kućni savjeti 

Stari orasi. Da orasi ostanu za sva- 
ko godišnje doba svježi i -tečni, metnu 
se u jednu posudu i zaliju vrelom, 
dobro osoljenom vodom, u kojoj osta- 
nu dok se ne ohlade. Orasi se mogu 
ljuštiti kao oni, koji su -posve svježi 
i -istog su okusa. 

Svijetli parketi. Želimo li, da novo 
položene parkete ostanu po mogućno- 
sti svijetle, tad ,ih iz početka ne smi- 
jemo premazati uljem, nego rijetkim 
lakom. Zatim ih do- sjaja laštimo po- 
moću četke laštitom, napravljenim od 
voska i terpentina. S. A. 

Hajka i dijete 

Dijete, koje se rodi sa zubima, 

drže praznovjerne žene, da je poseb- 
no nadareno -i da će imati neobičnih 
sposobnosti. Neke praznovjerne žene 
dapače drže, da takvo novorođenče 
sa zubima ima- i čarobnjačku moć. 
Takvo praznovjerje treba mudra maj- 
ka da suzbija. 



SVETI NIKOLA 

nosi dobroj djeci najradije knjige iz 
Knjižnice Dobre Djece, koje su naj- 
bolje i najljepše opremljene hrvatske 
dječje knjige. Dosada su izašle ove: 
Trnova Pužića — Napisao Perrault. 
Ukleti plovci — Napisao Zeyer 
Carević Evstaf — Napisao Zeyer 
Kristik — Napisao Zeyer 
Dugi Martin — Napisao Perinić 
Samko — Napisao Zeyer 
Potkarpatske priče — Nap. Martinović 
Lažna kraljica — Napisala Butts 
Čarobni kamen — Napisala Carrara 
Tri kralja — Napisao Gheon 
Mudrijan — Napisao Perinić 
Abeceda za naša čeda, koja se pjeva i 
gleda .Slikovnica i note dječjih pje- 
smica) od Sirole i Deželića 

Svaka knjiga uvezana po 20 Dinara 

KNJIŽNICA DOBRE DJECE 

ZAGREB, Trg Kralja Tomislava 21 


ŽIVOTNE OPASNOST! OD ELEKTK1CN|E 
SIJALICE 

Ne dotiči se nikada sijalice, ako imaš mokru 
ruku, ili ako si bosa, ako stojiš na mokrom 
podu, ili ako ti je obuća mokra, jer takav 
doticaj može donijeti smrt od električne stru- 
je, kojoj je vlaga dobar vodič (slika lijevo). 
Isto tako se ne dotiči sijalice rukom, ako dru- 
gom rukom držiš plinsku ili vodovodnu cijev, 
jer i to je za život opasno (slika desno) 


DOGAĐAJI 


7. studenoga: Govori se, da će 
Grčka- zato-, što je Engleska po- 
mogla-, da se grčki- kralj Đuro 
vraća na svoje prijestolje, postati 
uporište engleske vojne mornarice 
proti- Italiji. 

8. U Abesi-niji osvojili Talijani grad 
Ma-kale. 

9. Mnogo se radi na sporazumu iz- 
među Francuske -i Engleske. — 
Prvi -talijanski aeroplan nad Adis 
Abebom, glavnim gradom A-besi- 
n’ije. 

10. Poljska ne pristaje, da pogranične 
sporove između nje i Čehoslovač- 
-ke riješi međunarodni sud. 

11. Govori se, da će Italija zato, što 
50 država sprema sankcije proti 
njoj, prekinuti- s tim državama za 
uzvrat sve trgovačke veze. 

12. -U Egiptu demonstracije protiv En- 
gleske. 

13. -Boljševička ruska v-la-da zabranila 
g-rađiti no-ve crkve,, kapelice, me- 
ši-te i- sinagoge, pa- n-iti u novim 
gradovima. 

14. U engleskim izborima dobila vla- 
da (udruženi konzervativci i dru- 
ge neke manje skupine) 423 po- 
slanika, a opozicija 181. 

15. U Madžarskoj bivši -predsjednik 
vlade Bethlen u-sta-j-e oštro protiv 
Gombošove diktature. 

16. Mus-solini oduzeo, dosadašnjem vr- 
hovnom zapovjedniku talijanske 
vojske u Abesiriiji generalu De 
Bo-nu ratno zapovjedništvo i pre- 
dao ga maršalu Bađogliu, jer se 
Mussoii-ni nadao boljim uspjesima-. 


Ilica ti8 -ulet*" °*' 3 9 iuc*m 

Ly-TAi-FU H5233j 


0 BORBI BIKOVA 


Primio sam jutros od rođaka 
Ten-'Pai-Fua, narodnog poslani- 
ka u Mudrom Vijeću, pismo 
obrubljeno crnim rubom. Evo 
što mi rođak piše: 

Poštovani rođače Ly-Tai-Fu! 

S tugom u srcu javljam Vam 
žalosnu vijest o odmetnuću Va- 
šeg brata, a moga rođaka Vam- 
Či-Fua. Dobro kaže Mudra Knji- 
ga: »Ne vjeruj rođaku, koji ti 
je ispjevao sonet o imendanu; 
za rođendan će ti zapaliti kuću.« 
Na sramotu i zgražanje čitave 
porodice rođak je jučer javno 
vrdnuo. Opsovao je ljubljenomu 
deklaraciju i prešao k neprijate- 
ljima domovine. Navečer je ski 
nuo sliku premiloga sa zida i ba- 
cio je u kanal na očigled svih 
susjeda, a na njeno je mjesto 
objesio portret doktora Mi-Ja- 
na, onoga s očalima, koji uzgaja 
krave. 

Kad sam jutros saznao, što se 
desilo, otišao sam ravno u nje- 
gov stan. Jedva sam se progu- 
rao do njega. Svi susjedi — ja- 
panske propalice — nagrnuli su 
u kuću, da mu čestitaju, da mu 
donose cvijeće i da ga grle sa 
suzama u očima, kao da se po- 
vratio s gornjega svijeta. 

»Što si učinio, nesretni sine 
slavne porodice?« viknuo sam 
odmah s vrata. 

Nisam nažalost dospio da ka- 
žem sve, što mislim. Žena ro đa- 
kova, Vaša šurjakinja, a moja 
rođena sestra, počela je da viče: 

»Izbacite gubavca! Ne dopu- 
stite, da okuži zrak ove čestite 
tibetanske kuće!« 

Mislim, da me je i udarila po 
glavi svetom zdjelom za čaj. 
Nakon nje počeli su i ostali da 
me preslušavaju po čitavom ti- 
jelu. Vi znadete, da sam ja čo- 
vjek nesigurne noge i trepeti jiva 
zdravlja, pogotovo nakon stra- 
danja za narod po zborovima. 
Dospio sam u dvorište sasvim 
maglen i jedva sam pogodio put 
do kuće. Prokleti Japančići iz 
ulice okupili su me jajima na 


štetu domaćeg izvoza i mog tje- 
lesnog dostojanstva. 

Iskreno Vam kažem, da se ni 
u snu nisam nadao, da će se Vaš 
brat, a moj rođak ponijeti pre- 
ma meni, kao da sam propali mi 
nistar predsjednik ili bivši gra- 
donačelnik. A ja mislim, da nije 
ni časno izvesti mirna čovjeka 
rođaka na more, a onda isko- 
čiti iz lađe i otplivati na kraj. 
Poznata vam je moja struka: od 
oca sam naslijedio bačvariju i 
čitav život sam prodavao burad. 
Na nagovor Vašeg brata počeo 
sam se brinuti za spašavanje do- 
movine i narodno jedinstvo. Te- 
ška srca sam se odlučio na to, 
jer je narod stoka, pa ga je te- 
ško spašavati. A za sav trud i 
idealizam čovjek je i slabo pla- 
ćen: pola svote, koju sam dobio 
od dnevnica, otišlo je na liječ- 
nike poslije zborova. Mislim, 
da se kod vas narodno jedinstvo 
bolje plaća. 

Sad kad me je Van-Či-Fu na 
pravdi Boga izdao, čini mi se, 
kao da mi je desna ruka odsje- 
čena. Vi znate, što je politički 
život: uvjerenja se mijenjaju 
svaki mjesec, pa ako se čovjek 
nespretno maši i dohvati krivo 
uvjerenje, jkroz nekoliko dana 
je gotov prosjak. 

Većina nas u Mudrom Vijeću 
trajemo dane u strahu Božjemu 
i stidu ljudskomu. Kad im se 
svidi, pozovu nas kao ovce i str- 
paju u klupe da glasujemo. Pro- 
šla su ona lijepa vremena, kad 
se čisto i jasno znalo, tko je za 
domovinu i jedinstvo, a tko nije. 
Danas se svaki predsjednik klu- 
ba sa pet članova gruva šakom 
u prsa i dovikuje nam, da smo 
izdajice i da će narod s nama 
obračunati. Mi drhćemo kao 
prut na vodi i glasamo kud koji: 
čas za premiloga, čas za bivše- 
ga, čas za onoga, koji prijeti, 
da će biti budući. Ja više i ne 
mislim, kamo da glasam: kupio 
sam nekoliko kuglica razne bo- 
je, svaku boju nazovem imenom 
jednog kluba pa vučem iz dže- 
pa i glasam. Drugi izvlače dulje 


i kraće šibice, a neki se kockaju 
pa glasaju po broju točaka. Kad 
uđe u dvoranu podvornik s ka- 
kvom kuvertom, svi zamremo od 
straha, nije li u njoj dekret o 
raspuštanju. Kad otvore kuver- 
tu i pročitaju, odišemo kao 
ronci. 

Oni glavni, koji vode narod i 
predsjedaju spašavanju domo- 
vine, sasvim su podivljali. Neki- 
đan je jedan iz grupe premiloga 
doviknuo drugomu: 

»Šuti, lopužo, sa petnaest gla- 
sova si izabran. U čije ime ti 
govoriš?« 

»Ako je i petnaest, bili su ži- 
vi. A tebe su birali mrtvi. Imaš 
li možda interpelacije za popra- 
vak groblja, lešino japanska?« 

Katkada jedan drugomu ša- 
kama i stolicama naravnavaju 
uvjerenje. 

Jutros, kad su se birali odbo- 
ri, dogodila se velika sramota. 
Moj desni drug iz klupe, koji je 
glasao po šibicama, naglo je po- 
ludio. Odjurio je do predsjednič- 
kog stola, izvadio nekoliko hi- 
ljada jena i počeo da urliče: 

»Ovo ste mi dali, da za vas 
glasam!« 

»Tko ti je dao?« počeli su da 
jauču narodni ujedinitelji. 

Onakve buke nisam u životu 
vidio. Iako je svakome bilo ja- 
sno, da je siromah čovjek sišao 
s pameti — jer kako bi mu inače 
palo na um, da vraća teško za- 
služeni novac — počeli su da ga 
ispituju kao zlikovca. Umalo da 
ga nisu zagušili oni, koji tvrde, 
da narod treba džabe ujediniti. 

Eto u takvom času napustio 
me je Van-Či-Fu, Vaš brat, a moj 
rođak. Ovako samom glava mi 
se mućka od uvjerenja. Bojim 
se, da ne ću dugo izdržati. 

Vama, gospođi i dječici šalje 
srdačne pozdrave 

Ten-Pai-Fu. 


Trudne, bolne, teške noge, 

osjetljive od nanora piehlade, otečeni 
tabani, stare ozebine i žuljeve odstranjuje 

MRAVLJA SOL (Formica sal) 

Vatrene, bolne, teške noge i tabane ne- 
staju za osvježenje tijela, ruku, nogu, 
mišičja, za pospjesenje kolanja krvi i ja- 
čanje organizma, mišičja i krvi, kod upale 
tabana od prehlade, za kupanje nogu. 
Pokusni omot Din 3 —, veči omot Din 15‘— 
Dobiva se samo u 

Ljekarni BARTULlC, Zagreb, 

Dolac kraj TrZnlce 

34011 Moderna uzor- 
kovana tkanina za štra- 
pac kostime i suknje u sivoj 
i smeđoj boji, šir. 130 cm 
met Din 24 ’ — 


34013 Usorkovana 
tkanina za ogrtače u si- 
voj ili smeđoj boji, šir. 140 
cm met. Din 44 - — 


34013 Vunena jedno- 
bojna tkanina za ogr- 
tače i kostime u crnoj, 
smeđoj ‘i teget boji, šir. 
140 cm met Din 44 -— 


24017 Vunena 
,,Biikle“ tkani- 
na za ogrtače u sivoj 
boji, širina 140 cm 

met. Din 70- — 


„Panama* tkanina za ogrtače i, 
kostime u sivoj i smeđoj boji 
šir. 140 cm met. Din 46-— 


24018 Vunena ,,Ve- 
lour“ tkanina za 

ogrtače u sivoj i sme- 
đoj boji šir. 140 cm 
metar Din 78* — 


2401 & 

Vunena 

„Bukle-tkani- 
na za ogrtače 
i kostime u 
boji crnoj, 
smeđoj i 
teget-plavoj 
šir. 140 cm 
met D 52- — 


124014 Vunena „Diagonai" 
jednobojna tkanina za ogrtače 
i kostime u crnoj, smeđoj i teget 
boji, 

šir. 140 cm met. Din 50* — 


24016 

Sukno jedno- 
bojno za ogrtače 
i kostime u crnoj 
i teget-plavoj 
boji šir. 140 cm 
met. Din 60- — 


24021 „Batine** vunena tka 
nina za ogrtače i dječje kapu- 
tiće u smeđoj sivoj i teget boji 
šir 140 cm Din 85*— J 


24019 ,,Bukle“ meiirana 
tkanina sa „Angora" dlači- 
\ čama za ogrtače i kostime-.- u 
\ crnoj smeđoj i plavim bojama 
Nšir. 140 cm met. Din 4 75-— 


24022 Vuneni Velour 
Dlagonal za ogrtače u 
uzorkovanoj crnoj, plavoj ili 
zelenoj boji šir. 140 cm 

metar Din 85-— 


24023 Vuneni ,,Bukle“ 24024 Čisto vuneni 

za ogrtače i kostime u jednoj „Diagonai Velour** za 
boji i melirano, u crnoj pla- ogrtače “u crnoj, smeđoj, ze- 

voj i * smeđoj boji, šir 140 lenoj i tamno-plavoj boji, 

cm met. Din 90-— šir. 140 cm m Din 120-— 

Od svake slike šaljemo po zahtjevu lijep izbor 
originalnih uzoraka tkanina besplatno na ogled. 


Mušterijama izvan Zagreba šaljemo robu pouzećem, a franko počam ... , Ji . . 7 

od Mn 250 ' — Kod narudžbe dovoljno je pisati: pošaljite mi iz IZaSttlGr / D U lOT. Z30TG k 
oglasa „Obitelji" roba broj uz cijenu od Din f U 


oglasa „ Obitelji “ 










MALO/ALE 


DOBRIJAN U ABESINIJI 


»Kacr sam već ovdje, šteta bi bila 
da ne pogledam egipatsku sfingu i 
piramide,« reče čika Dobrijan i od- 
vuče sav svoj ratni materijal do tih 
čudnovatih građevina* pod kojima 
je Napokon hrabrio svoje vojinike. 
Popeo se na vrh piramide, pogledao 
naokolo i sam sebi klicao: 

»Dobrijane, četrdeset te vjekova 
gleda; pazi, da ne napraviš kakvu 
glupost! 

A kad je silazio, spotakao se ii ijo- 
snuo. 

»Da, to sam prvu glupost napra- 
vio..., počeo sam silaziti s lijevom 
nogom . . .« 

Iza toga ode ravno prema sfiingi. 
Čuo je za više puta za egipatsku 
sfingu, a čuo je i da je mudra te da 


Čika se Dobrijan prevario u raču- 
nu i ctošao do uvjerenja, da je vrlo 
dobro govorio njegov pokojni stric 
Gašo-, kad je neprestano ponavljao: 
»Pust' magarca, neka te vuče, sa- 
mo ako on to hoće, jer je uvijek 
ugodnije putovati na tuđim noga- 
ma, kao što je ugodnije živjeti od tuđe 
muke i državnih novaca.« 

Vukao je svoju ratnu opremu, a 
niz tijelo mu je curio znoj ikao trop- 
ska kiša. Susreo je najprije nekog 
garavog mladića, koji je zavijao kao 
ranjena zvijer. Smilio mu se čika 
Dobrijan i zaboravivši svoje nevolje 
pristupi ,mu s pitanjem: 

»Sto ti je, nesretni mladiću? Ja 
sam spremam da ti pomognem.« 


Kućanske upute. Gospođa Klup- 
čićeva došla je k susjedi da. se uputi, 
kako se nasađuju i legu pilići. Go- 
spođa Zloradova sve joj natadko raz- 
jasni i naposljetku sve skupi u jednu: 
»Nemojte dakle zaboraviti, da kvo- 
čka sjedi tri nedjelje na kokošjim, a 
četiri na pačjim jajima.« 

Gospođa Klupčićeva zahvali, ode 
kući i nasadi kvo-čku. Četrnaest dana 
išlo je sve dobro, ali onda je morala 
otputovati i reče sluškinji: 

»Jaga, moram na petnaest dana ot- 
putovati Zapamtite dakle: ako bi 
kvočkai htjela sjedjeti dulje od tri ne- 
djelje, vi je samo skinite s jaja. Ja ne 
ću da imam pačiće.« 

Hulja je novac! »Što ti kaniš, su- 
sjede, sa šljivama ove godine? Hoćeš 
li sušiti ili rakiju žgati?« 

»Nije mi ni otac sušio šljiva. Od 
suhih šljiva i grlo suho.« 

»Ma pomisli, kolika je pecarina? 
Za suhe šljive možeš uhvatiti goto- 
vine te kupiti rakije ii još će ti što- 
god ostati.« 

»E! Hulja je novac! Mogao bih se 
prevariti, pa kupiti gunjac za zimu!« 

Moderno. Prva: »Samo da znam 
način, kako bih svoga muža odučila 
od pušenja!« 

Druga: »Zašto? Pa ti i sama stra- 
stveno pušiš.« 

IP r v a: »Baš zato. Zamisli samo, 
koliko novaca mi oboje trošimo za 
pušenje!« 

Pametniji popušta. Ferek (sam 
sobom): »Kaj bi pil još pol litre?«... 
Želudac mi veli, da bi, glava pak veli, 
da ne bi. Glava je navek spaimeitnej- 
ša od želuca, ali pametnejši opet furt 
popušća! Anda burno daklem još 
pili . . .« 


»Ne trebam ja tvoje pomoći!« 

»A zašto onda zaviješ, kao da si 
izišao ispod mlinskog kamena?« 

»Ja ne zavijam, nego pjevam naj- 
ljepšu našu rodoljubnu pjesmu.« 

»Pričaj ti to svome ćaći,« reče či- 
ka u sebi. »No kad si toliko beoast, 
pa ne uzimaš pomoć, koju -ti nudim, 
a ti crkni! Dobro je moj pokojni 
stric Gašo govorio: Ko odbija šećer, 
koji mu nudiš, metni mu u kavu — 
papar.« No garavom mladiću nije 
od svega toga- ništa spomenuo, tek 
ga je pitao, kuda se najkraćim pu- 
tem ide u Abesiniju. Mladić mu je 
pokazao nadesno. 

»Hvala,« rekao mu je čika, a u 
sebi je pomislio: »Ti bi sad htio me- 
ne -nasamariti, aii me nisu nasama- 
rili ni pametniji od -tebe . . .« 

1 krenuo je napred, a ne na- 
desno. Tek -u zoru drugoga dana su- 
sreo je neku ženu, koja- mu je tako- 
đer kazala, da se u Abesiniju ide 
nadesno . . . Čika Dobrijan nerado 
sluša žene, ali je ovoga puta bez ri- 
ječi krenuo nadesno. Najgore mu je 
kod svega toga bilo, da- je morao 
preći iprek-o -onog prokletog Sueskog 
kanala, jer je u sv-om uzrujanju uzeo 
krivu obalu te se od A'besin-ije od- 
micao, -namjesto da joj se primiče. 


znade savjetovati čovjeka u nepri- 
lici. Počeo je misliti, kako da- je 
oslovi, a našavši' se blizu nije smo- 
gao ni riječi. Mogao je -tek iz-daJe- 
ka da joj pogleda u oči, iz kojih se 
nadao mudru savjetu. Ali sf-iinga je 
šutjela -kao i prije. Dobrijan je bu- 
ljio -u nju s raznih strana, a -kad je 
ogladnio, otkreše: »Velike li muke 
biti mudar, ako tako blesavo gle- 
daš i šutiš!« Razgnjevljen ot-ide. 

Kad su čika Dobrijanu rekli, da dc 
Abesinije ima još nekoliko tjeda-na 
puta, uhvatio se za glavu i pomislio, 
da mu je najbolje povratiti se kući. 
No ipak se predomislio i stao razmi- 
šljati, kako da se dočepa svoga ci- 
lja. . . U pomoć mu je došao neki 
Ciganin, koji je vodio na uzici devu 
te -na svaki način htio, da je čika 
uzme. 

»Ti si je nekome ukrao?« govori 
mu Dobrijan. 

»Nisam, nego ih imam previše, pa 
ne znam, kud bih s njima.« 

I naš čika Dobrijan dobio je u za- 
mjenu za nož, rubac, tropski šešir i 
globus — divnu jednogrbu devu. 
Sve je svoje stvari metnuo na nju, 
a zatim je sam zajahao, zapalio lulu 
i krenuo kao kakav maharadža pre- 
ma — Abeslnij 1 . 

(Nastavit će se.) 


Postoji samo jedan Pyramldon — 
I to onaj sa Bayar-ovlm križem^ 1 
Cijena mu Je sada snižena za 30°/* 
pa Ja to najbolja prilika za sva 
ona koji ga na poznaju, da ga 
sada Iskutaju. 

Pyramidon pomaže pouzdano 
protiv sviju boli. migrena t merv 
struacionfh tegoba. 


Ilustrovani tjednik . Obitelji izlazi svake nedjelje. Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. a Obitelj' izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik . Obitelji “ 
Zagreb, Trenkova 1. Adresa uredništva i uprave .Obitelji': Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
. Obitelj “ se tiska a Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 

PROCESIJA U ČENSTOHOVI, NAJVEĆEM 
POLJSKOM OOSP1NOM SVETIŠTU 
Prizor iz filma „Ave Maria“ J 




